title: Samuel Taylor

text: Taylorista itsestään ei tiedetä juuri mitään. Hänen kuolemansa jälkeen Lontoon "The Sun" -lehdessä oli kirjoitus, jossa häntä kuvattiin eriskummalliseksi mieheksi, joka ei kertonut muille omista asioistaan. Taylor piti pikakirjoituksen lisäksi onkimisesta ja julkaisi vuonna 1800 aihetta käsittelevän kirjan "Angling in All Its Branches".


title: Samuel Taylor

text: Taylor tunnetaan pikakirjoitusjärjestelmästään, jonka hän julkaisi vuonna 1786 teoksessa "An Essay Intended to Establish a Standard for an Universal System of Stenography". Hän toimi pikakirjoittajana ja pikakirjoituksen opettajana, ja kävi opettamassa järjestelmäänsä Englannin lisäksi myös Skotlannissa ja Irlannissa. Järjestelmä oli helposti opittava ja se levisi nopeasti. Siitä tehtiin 1700- ja 1800-lukujen taitteessa sovituksia useille Euroopan kielille, muun muassa ranskan-, saksan-, espanjan-, italian- ja ruotsinkieliset versiot.


title: Kesäkullero

text: Kesäkullero ("Trollius chinensis") on kiinalainen kullerolaji, joka kukkii keskikesällä.


title: Kesäkullero

text: Kasvilla on voimakkaasti haaroittunut varsi, johon ovat kiinnittyneet liuskottuneet lehdet. Kukat ovat maljamaisen muotoisia, tumman oranssinkeltasia. Kukat tuoksuvat voimakkaasti ja vetävät mehiläisiä puoleensa.


title: Kesäkullero

text: Kesäkullero kasvaa aurinkoisella tai puolivarjoisalla paikalla. Multava, kosteutta pidättävä ja kevyt maa sopii kasville parhaiten. Ne eivät siedä kuivaa kasvualustaa.


title: Gorrevod

text: Gorrevod on kunta Ainin departementissa Ranskassa. Vuonna 2013 siellä oli arviolta 829 asukasta. Kunnan pinta-ala on 6,88 neliökilometriä.


title: György Bakcsi

text: György Bakcsi (s. 1933) on unkarilainen shakkitehtävien laatija. Hän on erikoistunut kaksi- ja kolmisiirtoisiin perinteisiin tehtäviin sekä apumatteihin. Bakcsista tuli tehtäväshakin suurmestari vuonna 1979. Hän julkaisi 116 omaa tehtäväänsä "Gondolat és stratégiassa" vuonna 1970. Bakcsi on myös kirjoittanut kirjoja venäläisestä kirjallisuudesta.


title: Bogaarden

text: Bogaarden on paikka Pepingenin kunnassa Flanderin Brabantin provinssissa, Belgiassa. Sen asukasluku on noin 406 1. tammikuuta 2006 tehdyn laskennan mukaan. Pinta-alaa kunnalla on 4,94 neliökilometriä ja asukastiheys neliökilometrillä on 82.


title: Murs-et-Gélignieux

text: Murs-et-Gélignieux on kunta Ainin departementissa Ranskassa. Vuonna 2013 siellä oli arviolta 250 asukasta. Kunnan pinta-ala on 6,46 neliökilometriä.


title: Oula Silvennoinen

text: Oula Silvennoinen (s. 1970 Jyväskylä) on suomalainen filosofian tohtori ja historiantutkija. Hän nousi julkisuuteen lokakuussa 2008 väitöskirjatyönsä "Salaiset aseveljet: Suomen ja Saksan turvallisuuspoliisiyhteistyö 1933–1944" myötä.


title: Oula Silvennoinen

text: Silvennoinen valmistui ylioppilaaksi Jyväskylän normaalikoulusta vuonna 1989 ja filosofian maisteriksi Helsingin yliopistosta vuonna 2001. Silvennoinen oli Heikki Ylikankaan avustajana valtioneuvoston tilaamassa selvityksessä sodan aikaisten ulkomaille tapahtuneiden ihmisluovutusten tutkimustilanteesta. Sen jälkeen hän on työskennellyt Suomen Akatemian tutkijatohtorina.


title: Oula Silvennoinen

text: Silvennoinen toimi Helsingin poliisilaitoksen historiankirjoittajana 2002–2003.


title: Oula Silvennoinen

text: Silvennoinen toimi Historioitsija ilman rajoja ry:n hallituksessa vuodesta 2016 vuoteen 2018.


title: Oula Silvennoinen

text: Silvennoinen työskenteli vuosina 2004–2008 Kansallisarkiston "Suomi, sotavangit ja ihmisluovutukset 1939-1955" -tutkimushankkeessa, jonka osa myös hänen väitöskirjansa oli. Hankkeen tarkoituksena oli selvittää sodanaikaisia sotavankikuolemia suomalaisilla sotavankileireillä, Saksan kanssa toteutettuja ihmisluovutuksia ja -vaihtoja sekä sodanjälkeisiä luovutuksia ja palautuksia Neuvostoliittoon.


title: Oula Silvennoinen

text: 27. syyskuuta 2008 esitetyssä väitöksessään Silvennoinen esitti jatkosodan aikana Pohjois-Suomessa toimineen Natsi-Saksan turvallisuuspoliisin Einsatzkommando Finnland -erikoisyksikön, jonka tarkoituksena oli seuloa neuvostoliittolaisista sotavangeista kommunistit ja juutalaiset ja surmata nämä. Silvennoisen arkistoanalyysin ja ulkomaisista arkistoista löytämien uusien tietojen mukaan Suomen turvallisuuspoliisi Valpo asetti yksikön käyttöön lähinnä kuulustelijoiksi toistakymmentä virkailijaa, joista osa osallistui myös joihinkin teloituksiin. Suomen Päämajan alainen Valvontaosasto puolestaan luovutti saksalaisille 520 kommunisteiksi tai juutalaisiksi arveltua sotavankia, jotka saksalaiset ilmeisesti välittömästi teloittivat.


title: Oula Silvennoinen

text: Esimerkiksi Helsingin yliopiston poliittisen historian professori Seppo Hentilä piti tutkimusta historiapoliittisesti merkittävänä. Hänen mukaansa Silvennoisen tulokset rikkovat Suomen sodista luotua historiamyyttiä Suomen Saksan rinnalla käymästä erillissodasta.


title: Markku Niinimäki

text: Markku Niinimäki (s. 1967) on suomalainen vammaisurheilija. Hänen vammaluokkansa on F54. Niinimäen lajeja ovat keihäänheitto ja kuulantyöntö. Niinimäki valittiin vuosien 2003 ja 2006 vammaisurheilijaksi.


title: Markku Niinimäki

text: Niinimäki aloitti urheilu-uransa pyörätuolikoripallossa, mutta siirtyi yleisurheiluun vuonna 1998. Hän voitti Euroopan mestaruuden keihäänheitossa vuosina 2003 ja 2005. Niinimäen ennätys keihäässä on 29,33 metriä, mikä on myös maailmanennätys hänen luokassaan. Vuoden 2008 paralympialaisissa Niinimäki voitti kultaa keihäänheitossa ja hopeaa kuulantyönnössä. Hän työnsi oman vammaluokkansa maailmanennätyksen 9,92 m.


title: Markku Niinimäki

text: Markku-liitto valitsi Niinimäen vuoden 2007 Markuksi. Niinimäen asuinpaikkakunnalla Mäntsälässä on nimetty katu hänen mukaansa, Markku Niinimäen raitti.


title: Markku Niinimäki

text: Niinimäki on SDP:n jäsen. Hänet on valittu Mäntsälän kunnanvaltuustoon vuoden 2008, 2012 ja 2017 kuntavaaleissa.


title: Jure Jerković

text: Jurica (Jure) Jerković (s. 25. helmikuuta 1950 Split, Jugoslavia) on kroatialainen entinen jalkapalloilija.


title: Jure Jerković

text: Keskikenttämiehenä pelannut nopea ja tekninen Jerković debytoi Jugoslavian pääsarjassa Kroatian suurseuran Hajduk Splitin joukkueessa vuonna 1968 oltuaan tätä ennen lainasopimuksella toisessa splitiläisseurassa NK Splitissä. Hän edusti Hajdukia kaikkiaan kymmenen kauden ajan ja voitti tuona aikana kolmesti Jugoslavan mestaruuden ja viisi kertaa cup-kannun.


title: Jure Jerković

text: Syksyllä 1978 Jerković siirtyi Sveitsin liigaan FC Zürichin joukkueeseen, missä hän pelasi aina vuoteen 1985 saakka ja voitti vuonna 1981 liigamestaruuden sekä liigacupin. Kaudella 1982/83 hän oli joukkueen paras maalintekijä kymmenellä maalillaan. Uransa kaksi viimeistä kautta hän vietti toisessa sveitsiläisseurassa, Luganossa, osan ajasta seuran kakkosjoukkueessa, ennen lopettamistaan vuonna 1987.


title: Jure Jerković

text: Jugoslavian maajoukkueessa Jerković pelasi vuosina 1970–1981 kaikkiaan 43 ottelua ja teki kuusi maalia. Hän kuului joukkueeseen 1974 ja 1982 MM-kisoissa sekä Jugoslaviassa pelatuissa 1976 EM-kisoissa.


title: James Boadu

text: James Boadu (s. 24. tammikuuta 1985 Tafo) on ghanalainen jalkapalloilija, joka pelaa hyökkääjän paikalla Kessben FC:ssä.


title: James Boadu

text: Boadu siirtyi junioritasolta aikuistasolle vuonna 2005. Ennen vuotta 2005 hän pelasi junioriseurassa nimeltä Champions FC. 2005-2007 hän oli Berekum Arsenalissa, josta kaudeksi 2007-2008 hän siirtyi nykyseuraansa. Hän ei ole toistaiseksi pelannut maajoukkueessa.


title: Yhdeksän kuukautta

text: Yhdeksän kuukautta ("Nine months") on vuonna 1995 ensi-iltansa saanut yhdysvaltalainen komediaelokuva, jonka on ohjannut Chris Columbus.


title: Yhdeksän kuukautta

text: Elokuva kertoo San Franciscossa asuvasta pariskunnasta, jonka mies pelkää ajatustakin isyydestä yli kaiken. Hänellä on yhdeksän kuukautta aikaa rohkaistua ja kasvaa suureen tehtäväänsä.


title: Derby-ottelu

text: Derby on erityisesti jalkapallossa käytetty termi, jolla tarkoitetaan ottelua, jossa kohtaavat perinteikkäät vastustajajoukkueet ja joka herättää suurempaa mielenkiintoa kuin tavallinen sarjaottelu.


title: Derby-ottelu

text: Tavallisesti kohtaamiset ovat paikallisotteluita, joissa joukkueet ovat samasta kaupungista tai samalta alueelta. Joissakin tapauksissa taas kyseessä on kahden suurseuran kohtaaminen, kuten esimerkiksi Alankomaissa amsterdamilaisen Ajaxin ja rotterdamilaisen Feyenoordin välillä tai Espanjassa Barcelonan ja Real Madridin välinen "el Clásico" ("klassikko") tai Ranskan PSG:n ja Olympique de Marseillen välinen "klassikko" ("le clasico français"). Useassa tapauksessa taustalla on myös seurojen taustojen välillä vallitsevia poliittisia tai uskonnollisia eriäväisyyksiä tai jopa vihamielisyyksiä, kuten Skotlannissa Glasgow'n paikallisottelussa katolilaisen Celticin ja protestanttisen Rangersin välillä. Monissa maissa paikallisottelut ratkaisevat "kaupungin herruuden", eivät niinkään joukkueiden sijoitukset sarjataulukossa. Suomessa aikoinaan HIFK:n ja Kiffenin välinen ottelu "klassikern" ("klassikko") pohjautui ajatukseen, että Helsinkiin ei mahdu kahta ruotsinkielistä seuraa. Nykyään Suomen suurimmaksi derbyksi on muodostunut HJK:n ja HIFK:n väliset taistelut Helsingin herruudesta. Turussa taas TPS ja Inter ovat pelanneet lukuisia kertoja Turun herruudesta.


title: Derby-ottelu

text: Jääkiekossa derbyksi voidaan luokitella Satakunnan derby, jossa kohtaavat Rauman Lukko ja Porin Ässät.


title: Tuliniskatikat

text: Tuliniskatikat ("Blythipicus") on tikkojen heimoon kuuluva lintusuku.


title: Ammunta kesäolympialaisissa 2008 – miesten 50 metrin pienoiskiväärin makuuammunta

text: Miesten 50 m pienoiskiväärin makuu ammuttiin 15. elokuuta Pekingin ampumaradalla. Kilpailun voitti Ukrainan Artur Aivazjan tuloksella 702.7 (599+103.7). Hopeaa voitti Ateenan kisojen puolustava olympiavoittaja Yhdysvaltojen Matthew Emmons, ja pronssille ampui Australian Warren Potent.


text: Suomen Juha Hirvi oli peruskilpailun jälkeen viidennellä sijalla pisteen päässä mitalista, vaikka lajia pidettiin Hirven sivulajina asentokilpailun jälkeen. Finaalissa Hirvi ampui hyvän tuloksen (103,5) joka ei kuitenkaan oikeuttanut 7. sijaa korkeammalle.


title: Täplätikat

text: Täplätikat ("Campethera") on tikkojen heimoon kuuluva lintusuku.


title: Karkkilan vesitorni

text: Karkkilan vesitorni on Karkkilan Nyhkälänharjulla sijaitseva vesitorni. Sen tilavuus on 500 m³, mikä on noin kolmasosa kaupungin vuorokautisesta vedenkulutuksesta. Vesitornissa on väestöhälytin.


title: Hana Brady

text: Hana Brady (16. toukokuuta 1931 – 23. lokakuuta 1944) oli tšekinjuutalainen tyttö, joka kuoli holokaustin uhrina.


title: Hana Brady

text: Brady joutui aluksi Theresienstadtiin. Sieltä hänet siirrettiin Auschwitziin, jossa hänet surmattiin välittömästi myrkkykaasulla. Myös Hanan veli George oli Auschwitzissa, mutta selvisi hengissä ja pääsi pakoon tammikuussa 1945. George Brady on muuttanut Kanadaan ja elää siellä edelleen. Hanan ja Georgen molemmat vanhemmat kuolivat holokaustissa jo vuonna 1942.


title: Hana Brady

text: Bradyn kohtalo tuli tunnetuksi vasta, kun hänen matkalaukkunsa päätyi tokiolaiseen holokaustimuseoon vuonna 2000 ja museonjohtaja Fumiko Ishioka alkoi ottaa selvää sen taustalla olevista tapahtumista. Kanadalainen Karen Levine kirjoitti sen jälkeen Bradysta menestyskirjan "Hanan matkalaukku", joka on nyt käännetty monille kielille.


title: Intiantikat

text: Intiantikat ("Chrysocolaptes") on tikkojen heimoon kuuluva lintusuku.


title: Hista

text: Hista () on kaavoitusvaiheessa oleva alue Länsi-Espoon Vanha-Nuuksion () ja Siikajärven () kaupunginosassa Espoon keskuksen suuralueella. Hista-Siikajärvi-Nupuri osayleiskaava-alue sijaitsee, Turunväylän varrella, Nuuksion järviylängön eteläpuolella rajautuen Kirkkonummen kuntaan. Hista kytkee Kirkkonummen, Veikkolan, Vihdin ja Lohjan sekä vahvistaa seudullista taajamarakennetta. Hista sijaitsee 10 kilometrin päässä Espoon keskuksesta luoteeseen ja noin 30 kilometrin päässä Helsingin keskustasta. Turunväylällä on alueen kohdalla Histan eritasoliittymä.


title: Hista

text: 1400 hehtaarin kaava-alueesta Espoon kaupunki omistaa noin 360 hehtaaria ja Hista-maatalousyhtymä noin 250 hehtaaria. Yksityisiä maanomistajia on noin 300 ja asukkaita 1.1.2007 oli 800.


title: Hista

text: 1400 hehtaarin kokoiselle alueelle Histaan suunnitellaan energiatehokasta, yhteisöllistä, vapaa-ajan viettoa tukevaa uutta kaupunginosaa pääkaupunkiseudun väestönkasvun tarpeisiin. Suunnittelussa painotetaan erityisesti monipuolisia ulkoilu- ja virkistysmahdollisuuksia luonnossa ja kulttuuri- ja maisemaperinteiden säilyttämistä sekä ekologisten energiaratkaisujen hyödyntämistä kuten kalliolämpöä. Histan kartanon lähelle sijoittuisivat julkiset ja kaupalliset sekä liikenteelliset vapaa-ajan palvelut asukkaille ja siellä vieraileville. Histan kartanon vapaa-ajankeskuksen on tarkoitus palvella ja tukea Nuuksion erämaa-aluetta.


title: Hista

text: OPUS-hanke kehitti yhteistyössä Espoon kanssa Histan rakennushanketta varten Histan keskustelufoorumin, joka toimii alueen sähköisenä kohtaamispaikkana. Foorumin tarkoituksena on välittää tietoa alueen suunnittelusta ja osallistaa asukkaita mukaan asuinympäristön suunnitteluun. OPUS eli Oppiva kaupunkisuunnittelu ja asumisen arki on Teknillisen korkeakoulun tutkimushanke, jonka tavoitteena on kehittää ja tutkia kaupunkisuunnitteluprosesseja ja eri osapuolten vuorovaikutusta oppimista tukevien menetelmien avulla.


title: Hista

text: Histan eteläisen osan Nupurinkartanon rakentaminen alkaa vuonna 2009. Alueen suunnittelun tavoitteena on, että asuinalueen kaikissa kortteleissa toteutetaan jokin asukkaan toiveita vastaava asia, joka liittyy esimerkiksi rakennukseen, piha-alueeseen tai asumiseen. Asuinalueella sijaitseva Nupurin tilan päärakennus suojellaan ja se kunnostetaan aluetta palvelevaan käyttöön. Nupurinkartanon asuinalueesta tulee Suomen ensimmäinen kalliolämpöön liitettävä asuinalue, jonka lämpöpumpuissa käytetään vain vihreää sähköä ja asunnot ovat matalaenergiataloja. Hankkeen yhteistyökumppaneina ovat: YIT, Fortum ja Uponor.


title: Hista

text: Espoon kaupunginvaltuusto hyväksyi Hista-Siikajärvi-Nupuri osayleiskaavan kokoukseen 13.12.2010. 18 valtuutettua jätti eriävän mielipiteen. Espoon poliittiset ryhmät ovat sopineet keskenään, että asemakaavoitus ja rakentaminen käynnistetään, kun Espoon ja Lohjan välille suunniteltu rata on kirjattu Helsingin seudun liikennejärjestelmään. Espoon kaupunginhallitus esittää 14.12.2010, että rataa aikaistettaisiin suunnitelmassa toteutettavaksi vuosina 2020-2035.


title: Hista

text: Espoon kaupunkisuunnittelulautakunta käsitteli Hista-Siikajärvi-Nupurin osayleiskaavaehdotusta kokouksessaan 16. kerran 10.6.2009 ja jätti ehdotuksen yksimielisesti pöydälle. Ehdotusta käsitellään syksyn ensimmäisessä kokouksessa 2.9.2009. Asian eteneminen vaatii ratkaisut raidesuunnittelusta ja alueen luontoarvoista.


title: Hista

text: Espoon kaupunginvaltuusto hyväksyi Nupurinkartanon asemakaavan kokouksessaan 23.2.2009.


title: Hista

text: Espoon kaupunginhallitus on 9.10.2001 hyväksynyt Hista-Siikajärvi-Nupuri-osayleiskaava-alueen tavoiteohjelman ja osallistumis- ja arviointisuunnitelman. Alue kuuluu 2002–2005 kaavoitusohjelmaan sekä kaupunkisuunnittelulautakunnan 16.6.2005 hyväksymään kaavoitusohjelmaan 2005–2009. Koko alue on alustavasti suunniteltu valmistuvaksi vaiheittain vuoteen 2030 mennessä.


title: Hista

text: Hista-nimi on peräisin 1500-luvulta Histan tilan toisen omistajan talonpoika Jaakko Laurinpojan nimessään käyttämästä sanasta Hista. Kaikki tilan omistajat tiedetään vuodesta 1540 lähtien, jolloin Ruotsin kuningas Kustaa Vaasa määräsi pidettäväksi maakirjat maanomistajien verottamista varten. Vuonna 1641 Kustaa II Aadolfin kuuluisa sotapäällikkö Gustav Horn hankki tilan ja kolme muutakin itselleen rälssiksi ja yhdisti ne omistamaansa Espoonkartanoon. Tuona aikana Histalla toimi mylly ja saha, joka on antanut nimen tilan alueella olevalle Sahajärvelle (). Histan maita on vuoden 1979 jälkeen myyty Espoon kaupungille noin 250 hehtaaria.


title: Hista

text: Histan kartanon mailla Nupurintiellä sijaitsee vuonna 1936 rakennettu nuorisoseuran talo Honkamaja.


title: Hista

text: Histan luonto on vanhaa järviylänköä, jossa maisemat ovat vaihtelevia ja korkeuserot suuria. Alueella on useita järviä ja lampia, kuten Heinäslampi, Vuohilampi, Pitkänen, Kivilampi, Nupurinjärvi sekä osittain alueella sijaitsevat Sahajärvi ja Siikajärvi. Alue on monimuotoista kallioista metsää, rinteitä, lehtipuuvyöhykkeitä, lehtolaikkuja, pähkinäpensaslehto ja pienvesistöjen ranta-alueiden reheviä lehtoja.


title: Hista

text: Histassa korkeuserojen vaihtelut vaikuttavat siihen, että vuodenajat erottuvat toisistaan selkeästi.


title: Hista

text: Lisärakentamisen edellytyksenä on tehokas ja kattava joukkoliikenne sekä turvallinen kevyen liikenteen verkoston rakentaminen. Rakentamisen alkaessa Histasta on tiivis bussiyhteys Espoon keskukseen. Myöhemmässä vaiheessa Histaan tulee mahdollisesti oma rautatieasema. Alueen palvelut ovat kevyen liikenteen väylien varrella.


title: Zoë Wanamaker

text: Zoë Wanamaker on (s. 13. toukokuuta 1949) on yhdysvaltalais-brittiläinen näyttelijä. Hän on näytellyt Royal Shakespeare Company -teatterissa sekä Kuninkaallisessa Kansallisteatterissa. Wanamaker on voittanut kaksi parhaan teatterinäyttelijän Olivier-palkintoa (1979 & 1998), ja ollut ehdolla yhteensä yhdeksän kertaa.


title: Zoë Wanamaker

text: Wanamaker on esiintynyt muun muassa elokuvissa "Wilde" (1997), "Harry Potter ja viisasten kivi" (2001) sekä "My Week with Marilyn".


title: Zoë Wanamaker

text: Televisiossa hän on näytellyt Tessa Piggottia sarjassa "Love Hurts" (1992–1994), Susan Harperia vuosina 2000–2011 tilannekomediasarjassa "Minun perheeni", Ariadne Oliveria vuosina 2005–2013 "Hercule Poirot" -televisiosarjassa sekä Ruhtinatar Marieta vuonna 2015 draamasarjassa "Mr Selfridge".


title: Zoë Wanamaker

text: Hänen isänsä oli näyttelijä Sam Wanamaker.


title: Inge Auerbacher

text: Inge Auerbacher (s. 31. joulukuuta 1934) on holokaustista selvinnyt saksanjuutalainen. Hän syntyi Kippenheimissä ja joutui seitsemänvuotiaana (1942) vanhempineen Theresienstadtiin. Perhe vapautui 8. toukokuuta 1945 ja muutti 1946 Yhdysvaltoihin.


title: Inge Auerbacher

text: Auerbacher sairasti tuberkuloosia, johon hän sai Yhdysvaltoihin muutettuaan streptomysiiniä. Hän valmistui Bushwick High Schoolista vuonna 1953, pääsi yliopistoon ja ryhtyi kemistiksi.


title: Inge Auerbacher

text: Auerbacher on 1980-luvulta lähtien ollut laajasti julkisuudessa niin luennoitsijana kuin kirjailijanakin. Hänestä on tehty myös dokumentteja. Hänelle myönnettiin vuonna 1999 Ellis Island Medal of Honor ja Louis E. Yavner Citizen Award. Hän on ollut vuodesta 2005 Long Islandin yliopiston kunniatohtori.


title: Inge Auerbacher

text: Kirjoissaan "I Am a Star", "Beyond the Yellow Star to America" ja "Finding Dr Schatz" Auerbacher kertoo omista kokemuksistaan. "Running Against the Wind" kertoo kirjailijan tuntemista DeSaussuren kaksosista. Lisäksi Auerbacher on kirjoittanut runoutta ja laulujen sanoituksia.


title: Art Van Damme

text: Art Van Damme oli yhdysvaltalainen jazz-harmonikansoittaja. Hänet tunnetaan eräänä ensimmäisistä ja merkittävimmistä jazz-harmonikansoittajista.


title: Art Van Damme

text: Art Van Damme aloitti harmonikansoiton opiskelun 9-vuotiaana. Hän opiskeli klassista musiikkia perheen muutettua Chicagoon vuonna 1934. Jo lukioaikoinaan hän perusti trion, jossa hänen lisäkseen oli kitaristi ja basisti. Koulun jälkeen trio soitti usein paikallisissa musiikkiklubeissa. Vuonna 1941 big band -johtaja Ben Bernie palkkasi hänet lyhyeksi aikaa, mutta Van Damme palasi pian Chicagoon, jossa hän toimi klubimuusikkona sotavuosien ajan.


title: Art Van Damme

text:
Van Damme kiinnostui eritoten Benny Goodmanin swing-musiikista 1930-luvun lopulla ja alkoi kokeilla harmonikan soveltuvuutta Goodmanin soolojen soittamiseen.
Muina esikuvinaan hän on maininnut Buddy Richin ja Ray Brownin. Urallaan häntä verrattiin sittemmin usein Goodmaniin, koska heillä molemmilla oli klassinen koulutus, he tulivat tunnetuiksi soittimensa suvereeneina taitajina, sekä luovina jazz-soloisteina.


title: Art Van Damme

text: Van Damme liittyi Ben Bernien orkesterin harmonikansoittajaksi vuonna 1941. Vuonna 1944 Van Damme perusti oman kvintetin studiomuusikkokollegoidensa kanssa. Kvintetti levytti ensimmäisen pitkäsoittolevynsä pienelle Music Craft -levymerkille samana vuonna.


title: Art Van Damme

text: Van Damme liittyi NBC:n radion henkilökuntaan Chicagossa 1945 ja toimi studiomuusikkona yli 15 vuotta, jopa oman soolouran käännyttyä nousuun. Hänen varhainen tyylinsä tuli tunnetuksi "cocktailpiano"-soundista ja Three Suns-tyylisestä harmonikka-kitara-urkutyylistä. Hänen varhaiset levynimensä Capitol- ja Columbia-yhtiöille, "Cocktail Capers", "Martini Time" ja "Manhattan Time", kuvaavat hyvin kyseistä tyyliä. Hänen yhtyeensä soitti myös monen aikalaistähden, kuten Ella Fitzgeraldin, Peggy Leen, Dizzy Gillespien ja Buddy DeFrancon, taustalla.


title: Art Van Damme

text: Kriitikot suhtautuivat enimmäkseen myönteisesti Van Dammen pioneerityöhön harmonikan esiintuomiseksi jazz-instrumenttina. Vuonna 1947 Down Beat -aikakauslehti teki hänestä kansikuvajutun. Myöhemmin hänet äänestettiin lehden vuotuisessa jazzmuusikkolistauksessa ykkösharmonikansoittajaksi kymmenen vuotta peräjälkeen. Contemporary Keyboard -lehden lukijat äänestivät hänelle saman arvonimen viitenä vuonna peräkkäin.


title: Art Van Damme

text: Ajan myötä Van Damme siirtyi lähemmäksi mainstream-jazzia. Myöhemmissä Columbia-levytyksissä hän tulee esiin pienten ja tiiviiden yhtyeiden johtajana, jotka sekoittavat standardikappaleita sekä Van Dammen omia bebop-tyylisiä kappaleita. Hänen parhaina levytyksinään on pidetty "Accordion a la Mode"a sekä kitaristi Johnny Smithin kanssa levytettyä "A Perfect Match"ia.


title: Art Van Damme

text: Van Damme oli myös ahkera esiintyjä sekä Yhdysvalloissa että Euroopassa. Yli viidenkymmenen aktiivivuotensa aikana hän teki lähes 40 konserttikiertuetta Euroopassa sekä esiintyi monissa merkittävissä saleissa Yhdysvalloissa, kuten Las Vegasin Desert Innissä, New Yorkin The Blue Notessa sekä vaikkapa Floridan Disney Worldissa. Kiertueillaan hän on esiintynyt kotimaansa lisäksi muun muassa Saksassa, Ruotsissa, Tanskassa, Suomessa, Norjassa, Kanadassa, Isossa-Britanniassa, Uudessa-Seelannissa, Australiassa, Ranskassa, Belgiassa, Sveitsissä.


title: Art Van Damme

text: Hän esiintyi usein myös televisiossa, muun muassa The Tonight Show ja The Dinah Shore Show -ohjelmissa. 1950-luvun alussa hänen kvintettinsä taltioi yli 130 15-minuutin ohjelmaa NBC Radiolle.


title: Art Van Damme

text: Lähdettyään NBC Radiosta 1960, hän avasi musiikkikaupan ja harmonikkastudion Chicagossa. Hän myös jatkoi kiertue-esiintymisiä. Hänen levytyssopimuksensa Columbian kanssa päättyi 1965, jolloin saksalainen jazz-levymerkki MPS solmi sopimuksen, jonka myötä Van Damme levytti MPS:lle 16 albumia. Vuoden 1980 jälkeen hän levytti harvemmin, enimmäkseen pienemmille levymerkeille. Eräänä parhaista myöhemmistä levytyksistä pidetään yhteistyötä Singers Unlimited -ryhmän kanssa Pausa-levymerkille.


title: Art Van Damme

text: 75-vuotissyntymäpäivänään hän ilmoitti lopettavansa harmonikansoiton, mutta hän on jatkanut esiintymisiä tämänkin jälkeen. Hän oli muun muassa kiertueella Skandinaviassa syyskuussa 2008, 88-vuotiaana.


title: Art Van Damme

text: Art Van Dammella oli avioliitostaan kolme lasta sekä kuusi lastenlasta. Hän harrasti golfia. Elämänsä viimeiset vuodet Van Damme asui Floridassa. Hän kuoli keuhkokuumeeseen muutaman viikon sairauden jälkeen.Jo Staffordin kanssa


title: Käpytikat

text: Käpytikat ("Dendrocopos") on tikkojen heimoon kuuluva lintusuku.


title: 300 metrin juoksu

text: 300 metrin juoksu on yleisurheilussa käytävä harvinainen pikajuoksulaji. Suomen Urheiluliitto on virallistanut matkan kilpamatkaksi 14–17-vuotiaiden sarjoissa, mutta sitä juostaan joskus aikuistenkin sarjoissa.


title: 300 metrin juoksu

text: Matkan epäviralliset maailmanennätykset:


title: 300 metrin juoksu

text:
Matkan epäviralliset Suomen ennätykset:
Miehet (Suomi)


title: Vyšni Volotšok

text: Vyšni Volotšok (, ) on kaupunki Tverin alueella Venäjällä. Se sijaitsee Valdain ylängön koillisreunalla 119 kilometriä Tveristä luoteeseen. Kaupunki on Vyšni Volotšokin piirin keskus, mutta ei itse se kuulu sen yhteyteen, vaan muodostaa erillisen kaupunkipiirikunnan. Asukkaita on 51 800 henkeä (vuonna 2009).


title: Vyšni Volotšok

text: Vyšni Volotšok nimen alkuperä tulee venäjänkielen sanasta "volok" (волок), joka tarkoittaa vetotaivalta. Tämä Valdain ylängön vedenjakaja on osa Viikinkien idäntietä, missä varjagit vetivät veneensä mennessään Itämeren vesistöstä Kaspianmeren vesistöön. Vesireitti kulki Ilmajärvestä ylävirtaan Mustajokea ja Tsnajokea pitkin sekä Tvertsajoelle ja sieltä alavirtaan Volgalle. Tästä on todisteena huomattavat arkeologiset löydöt näiden jokien varsilta.


title: Vyšni Volotšok

text:
Vanhan viikinkien idäntien jatkajaksi Pietari Suuren käskystä Vyšni Volotšokiin rakennettiin vuosina 1703–1722 Venäjän ensimmäinen kanava, joka yhdisti vesistöt. Tästä Msta- ja Tvertsajokien välisestä kanavajärjestelmästä tuli yksi tärkeimmistä Euroopan ja Aasian välisen tavaraliikenteen reiteistä.
Vuonna 1770 Vyšni Volotšokista tuli kaupunki, joka kuului aluksi Novgorodin ja myöhemmin Tverin lääniin. Pietarin ja Moskovan välisen rautatien rakentamisen jälkeen kaupungin taloudellinen merkitys väheni, ja sen kehitys jatkui lähinnä tekstiiliteollisuuden keskuksena. Nyttemmin liikenteellisesti merkittävimpiin kulkureitteihin kuuluu kantakaupungin läpi kulkeva Moskovan ja Pietarin välinen M10-valtatie. Pietarin Moskovan aseman ja Moskovan Leningradin aseman välinen päärata on samoin tärkeä, vaikkeivat kaikki reitin pikajunat pysähdykään Vyšni Volotšokin asemalla (sijainti ). Esimerkiksi Helsingin ja Moskovan välinen pikajuna ja suurnopeusjunat ohittavat aseman pysähtymättä. Pikajunilla pääsee silti moniin muihin Venäjän kaupunkeihin. Vyšni Volotšokiin liikennöidään myös lähijunilla.


title: Vyšni Volotšok

text: Nykyään kaupungissa on tekstiili-, koneenrakennus-, puunjalostus- ja elintarviketeollisuutta. Nähtävyyksiä ovat kanavajärjestelmän sulut, 1800-luvun kauppahalli ja pseudovenäläiseen tyyliin rakennettu katedraali sekä vuosina 1703–1719 rakennettu talo, jota Pietari I käytti levähdyspaikkana matkoillaan Pietarista Moskovaan. Kaupungissa toimii teatteri ja kotiseutumuseo. Se on myös Ylöjärven ystävyyskaupunki.


title: Norway

text: Norway voi ollaUseiden paikkakuntien nimenä:


title: Norway

text: Kanadassa:


title: Norway

text: Yhdysvalloissa:


title: Msta

text: Msta (, suomalaisessa historiantutkimuksessa on käytetty myös nimitystä "Mustajoki") on joki Tverin ja Novgorodin alueilla Venäjällä. Se saa alkunsa Vyšni Volotšokin pohjoispuolella sijaitsevasta Mstino-järvestä ja laskee laajan suistoalueen kautta Ilmajärveen. Joen pituus on 445 kilometriä ja sadealue 23 300 neliökilometriä. Vyšni Volotšokin vesitie yhdistää sen Kaspianmereen laskevaan Volgan vesistöön. Sivujokia ovat mm. Berezaika, Uver ja Holova. Mstan varrella sijaitsee Borovitšin kaupunki.


title: Msta

text: Monien kielentutkijoiden mukaan joen nimitys perustuu itämerensuomalaiseen sanaan "musta".


title: Msta

text: Viikinkien idäntie kulki Ilmajärvestä ylävirtaan Mustajokea ja Tsnajokea pitkin sekä Tvertsajoelle ja sieltä alavirtaan Volgalle tunnetaan jo "varjagiajoilta" asti. Tästä on todisteena huomattavat arkeologiset löydöt näiden jokien varsilta.


title: Msta

text: Vyšni Volotšokin vesitie rakennettiin vanhan viikinkien idäntien reitille. Tämä kanavajärjestelmä oli 1700-1800-luvuilla Venäjän tärkein Euroopan ja Aasian välinen tavarankuljetusreitti. Mustajoki oli osa tätä vesitietä. Sen merkitys rupesi vähenemään 1860-luvulla rautatien valmistumisen jälkeen. Laivojen koon kasvaessa isommat jokilaivat eivät voineet enää käyttää tätä vesitietä vaan rupesivat käyttämään Volgan–Itämeren vesitietä. Nykyään Mustajoki ja muu osa vesitietä on enimmäkseen huviveneily- ja retkeilykäytössä.


title: Afrikantikkaset

text: Afrikantikkaset ("Dendropicos") on tikkojen heimoon kuuluva lintusuku.


title: Tulitöyhdöt

text: Tulitöyhdöt ("Dinopium") on tikkojen heimoon kuuluva lintusuku.


title: Multiwinia

text: Multiwinia on Introversion Softwaren neljäs peli. Se on reaaliaikanen strategiapeli, jonka grafiikat on saanut inspiraatiota aikaisista pelikoneista ja Tron-elokuvan tietokonegrafiikoista.


title: Multiwinia

text: Introversion julkisti tiedon pelin teosta 27. helmikuuta 2007 ja suljettu betatestaus alkoi 13. maaliskuuta 2008.


title: Multiwinia

text: Tietokonetutkija, Dr Sepulveda, loi digitaalisen maailman joka oli luomassaan tietokoneverkossa. Tätä maailmaa kutsuttiin Darwiniaksi, ja sitä asutti digitaalinen elämänmuoto nimeltä Darwinialaiset. Kuitenkin, ajan myötä Darwinialaisista tuli enemmän aggressiivisia jotka jaottuivat ryhmiin ja alkoivat taistella. Heitä alettiin kutsua Multiwinialaisiksi.


title: Multiwinia

text: "Multiwiniassa" on kuusi pelimoodia joita voi pelata yksinpelinä kolmella eri vaikeustasolla tai moninpelinä ihmisiä vastaan.


title: Multiwinia

text: Dominationissa jokainen ryhmä taistelee hallitakseen jokaista rastia. Peli päättyy joko ajan loputessa jolloin eniten rasteja hallitseva voittaa tai sitten kun jokin ryhmistä on vallannut kaikki rastit.


title: Multiwinia

text: King of the Hillissä ympäri karttaa löytyy "pistealueita" joita hallitessa saa pisteitä. Mitä enemmän näitä hallitsee, sitä nopeammin tulee pisteitä. Kun hallitsee niitä kaikkia, pisteitä tulee yksi per sekunti vauhtia. Hallitakseen näitä, alueella pitää olla ainakin yksi tiimiläinen joka ei ole Officer.


title: Multiwinia

text: Tehtävänä on nostaa jättiläismäisiä patsaita patsasalueilta omalle patsaille tarkoitettuun alueeseen joka sijaitsee omien rastejen läheisyydessä. Nostamiseen vaaditaan suurta määrää Multiwinioita ja siirtäminen on hidasta. Mikäli kantajat tapetaan, patsas jää maahan. Mikäli kantajat kuolee patsaan ollessa esimerkiksi mennessä vuorta ylöspäin, patsas kaatuu maahan ja palautuu patsasalueelle. Voittaja on se joka on siirtänyt patsaita omalle alueelle eniten ajan päättyessä.


title: Multiwinia

text: Jokaisella ryhmällä on jättiläismäinen raketti joka pitää tankata, täyttää sadalla Multiwinialaisella ja suorittaa onnistunut laukaisu. Polttoaine tankataan pumpuilla jotka toimivat aurinkovoimalla. Tätä varten Multiwinioiden pitää vallata aurinkopaneeleja niiden toimintaan. Mikäli vihollinen hyökkää raketin kimppuun, raketti räjähtää, polttaa kaiken polttoaineen ja kaikki ketkä on sen sisällä jonka jälkeen raketti ilmestyy takaisin ja tankkaaminen pitää aloittaa alusta.


title: Multiwinia

text: Tehtävänä on valloittaa vihollisen lippu ja samalla puolustaa omaa aseistuksella. Samalla ympäri karttaa on levitelty lippuja jotka pitää valloittaa järjestyksessä jonka jälkeen voi valloittaa vihollisen lipun.


title: Multiwinia

text: Tiimin pitää puolustaa pommia joka räjähtää määrätyn ajan loputtua, kun vihollistiimi yrittää hyökkää pommin kimppuun ja tuhota sitä. Tuhoamisen jälkeen roolit vaihtuvat, ja vihollistiimin pitää puolustaa pommia. Tiimi joka tuhoaa pommin nopeammin, voittaa. Puolustavalla tiimillä on pommin läheisyydessä aseistusta joten tuhoaminen voi olla vaikeaa. Monien hyökkäysaaltojen jälkeen tuhoaminen pitäisi onnistua. Hyökkäävä puoli voi myös sabotoida pommin yhdistäviä kolmea rastia.


title: Multiwinia

text: Rasteilla syntyy uusia Multiwinioita. Niitä voi vallata vihollisilta tappamalla kaikki sen läheisyydessä olevat, ja siirtymällä sen ympärille.


title: Multiwinia

text: Kartalle tippuu satunnaisesti laatikkoja joista on joko hyötyä tai haittaa tiimille. Ne voivat sisältää esimerkiksi ydinaseen jota voi lähettää vihollista päin tai rakettitornin tai sitten haittatapauksena Darwiniasta tutun Viriin.


title: Multiwinia

text: Päälliköt voivat muodostaa Multiwinioita muodostelmiin, jotka antavat vaikuttavan hyökkäysvoiman. He voivat myös esimerkiksi käskeä Multiwinioita liikkumaan tiettyyn paikkaan.


title: Multiwinia

text: Panssarit voivat kuljettaa maksimissaan 100 Multiwinialaista ympäri karttaa. Ne ovat hyödyllisiä jyrkissä kohdissa, vuorilla ja voivat mennä vedessäkin. Ne ovat kuitenkin alttiita vihollisten hyökkäyksille koska se ei sisällä aseistusta.


title: Multiwinia

text: "Trunk Portit" ovat yhdyskäytäviä muihin Darwinian osiin. Joissakin pelimoodeissa ne ovat vain koristeita. Muissa kuten Assaultissa, Rocket Riotissa ja Blitzkriegissä ne toimivat käytävinä joista ryhmäläisiä tulee.


title: Multiwinia

text: Tuliaseita on kolmenlaisia: konekivääri, liekinheitin ja raketinheitin. Pelimoodeissa joissa ei puolusteta valmiiksi aseistuksen kanssa, saa näitä laatikoista. Konekivääri ampuu nopeasti hitaasti liikkuvia Multiwinioita. Liekinheittimet ovat kantamaltaan lyhyitä mutta voivat sytyttää suuren ryhmän Multiwinioita tuhkaksi sekunneissa. Raketinheittimet ampuvat hitaasti mutta tuhovoima on suuri.


title: Vagabond

text: Vagabond saattaa viitata seuraaviin asioihin:


title: Helmitikat

text: Helmitikat ("Mulleripicus") on tikkojen heimoon kuuluva lintusuku.


title: Mielen teoria

text: Mielen teoria ei tarkoita teoriaa kuinka mieli toimii, vaan se on kehityspsykologian käsite, joka tarkoittaa yksilön saavuttamaa ymmärrystä siitä, että muillakin ihmisillä on oma tietoisuus, omat ajatukset ja omat tunteet .


title: Mielen teoria

text: Tutkijat ovat myös pohtineet, onko eläimillä mielen teoriaa.


title: Mielen teoria

text: Aihealueen ensimmäisiksi empiirisiksi tutkijaksi usein mainitaan psykologi Jean Piaget, joka piti lapsia 7- vuotiaiksi saakka itsekeskeisinä olentoina, jotka eivät kykene ymmärtämään muiden lasten näkökulmia. Nykyään ajatellaan Piagetin aliarvioineen lasten kehitystä ja mielen teorian kehittyvän askeleittain jo vauvaiästä saakka .


title: Mielen teoria

text:
Mielen teorian kehittymistä testataan muun muassa ns. "Sally-Anne-tehtävällä" ja "valheellisilla valokuvilla" . Sally-Anne-tehtävässä Sally laittaa lelun laatikkoon ja lähtee huoneesta. Sitten Anne tulee ja siirtää sen toiseen paikkaan. Lapsilta kysytään, mistä Sally etsii lelua tullessaan takaisin. Kolmivuotias yleensä arvelee, että sieltä mihin Anne sen laittoi, mutta jo nelivuotias tajuaa, että siitä laatikosta, mihin Sally sen laittoi. Kolmivuotiaista juuri kukaan ei anna oikeaa vastausta, mutta he katsovat aluksi oikeaan suuntaan eli Sallyn laatikkoa kohden.
Mielen teoria kehittyy autismin kirjon lapsilla usein muita hitaammin, ja kehitysvammaiset autistilapset suoriutuvat siksi muita kehitysvammaisia lapsia huonommin Sally-Anne tehtävästä. Aikuisilla aspergereilla ei kuitenkaan esiinny tutkimusten mukaan vaikeuksia mielen teorian hallinnassa.


title: Mielen teoria

text: Mielen teoria on paikannettu aivokuvantamismenetelmillä otsalohkoon, ohimolohkoon ja erityisesti ohimo- ja päälakilohkojen liitoskohtaan (temporoparietaalinen liitos). Ns. peilisolujen yhteyttä mielen teoriaan on myös pohdittu niin puolesta kuin vastaan.


title: Nuanjärvi

text: Nuanjärvi on pieni järvi Utajärven kunnan Särkijärven kylässä.


title: Nuanjärvi

text: Järvi sijaitsee Särkijärven kylästä seututie 837:n varrelta linnuntietä lähes yhdeksän kilometriä lounaaseen Utosjoen pohjoispuolella. Sinne menee pistotie Yli-Utoksen ja Särkijärven kylien väliseltä metsäautotieltä. Järven laskujoki Nuanjoki laskee Säynäjäjärveen ja Säynäjäjokea myöten edelleen Särkijokeen ja Kiiminkijokeen. Järveen ei laske ojia tai jokea.


title: Nuanjärvi

text: Nuanjärven, joka laskee pohjoisen suuntaan Kiiminkijokeen, erottavat etelän puolen Utosjoesta eli Oulujoen vesistöstä Ylilamminkangas ja Nuankangas. Ne olivat jo aikoinaan monien savottatyömaiden kohteina, mistä on vielä muistona Ponteman lähistöllä, Pontemanojan varressa oleva suuri metsätyökämppä Nualta noin kolmen kilometrin päässä. Järven itä- ja pohjoispuolella rannat ovat pääosin suota ja rämettä, joskin Nuan tätä nykyä kesäasuntona oleva erämaatalo on aivan järven itärannalla. Järvi on melko matala ja tummavetinen. Kaloina ovat seudulle tyypilliset hauki, ahven ja särki.


title: Bouhy

text: Bouhy on kunta Nièvren departementissa Burgundin hallintoalueella Ranskassa. Kunnassa oli 463 asukasta vuonna 2007. Bouhyn pinta-ala on 36 neliökilometriä.


title: Milan Damjanović

text: Milan "Gica" Damjanović (15. lokakuuta 1943 Knin, Kroatia – 23. toukokuuta 2006 Belgrad, Serbia ja Montenegro) oli serbialainen jalkapalloilija ja valmentaja.


title: Milan Damjanović

text: Pääasiassa vasempana laitapuolustajana pelannut Damjanović aloitti uransa Partizan Belgradin joukkueessa ja nousi seuran edustusmiehistöön kaudella 1962/63, jolloin hän pelasi yhden ottelun ja pääsi kauden päätteeksi juhlimaan mestaruutta. Kaikkiaan hän pelasi joukkueessa yhdeksän kauden ajan, kaikkiaan 292 ottelua, joista 138 sarjaotteluita, ja teki yhden maalin.


title: Milan Damjanović

text: Vuonna 1971 Damjanović siirtyi Ranskan pääsarjaseuraan Angersiin ja pelasi seurassa seitsemän kautta. Ennen lopettamistaan vuonna 1977 hän pelasi vajaan kauden ajan vielä toisessa ranskalaisseurassa Le Mansissa.


title: Milan Damjanović

text: Jugoslavian maajoukkueessa Damjanović pelasi seitsemän ottelua. Hän kuului avausmiehistöön 1968 EM-kisojen hopeajoukkueessa.


title: Milan Damjanović

text: Oman pelaajauransa jälkeen Damjanović toimi valmentajana Ranskassa, Jugoslaviassa ja Sambiassa.


title: La Charité-sur-Loire

text: La Charité-sur-Loire on kunta Nièvren departementissa Burgundin hallintoalueella Ranskassa. Kunnassa oli 5405 asukasta vuonna 2005. La Charité-sur-Loiren pinta-ala on 16 neliökilometriä.


title: Clamecy (Nièvre)

text: Clamecy on kunta Nièvren departementissa Burgundin hallintoalueella Ranskassa. Kunnassa oli 4 238 asukasta vuonna 2009. Clamecyn pinta-ala on 30 neliökilometriä.


title: Lormes

text: Lormes on kunta Nièvren departementissa Burgundin hallintoalueella Ranskassa. Kunnassa oli 1389 asukasta vuonna 2004. Lormes'n pinta-ala on 52 neliökilometriä.


title: Luzy

text: Luzy on kunta Nièvren departementissa Burgundin hallintoalueella Ranskassa. Kunnassa oli 2077 asukasta vuonna 2005. Luzyn pinta-ala on 42 neliökilometriä.


title: Illi Broman

text:
__EISISLUETT__
Illi Broman (oikealta nimeltään Markku Helge Ilmari Broman) on suomalainen muusikko, säveltäjä ja multi-instrumentalisti.


title: Illi Broman

text: Broman aloitti uransa sessiomuusikkona. Vuonna 1977 hän sijoittui Wiemäri-band yhtyeensä kanssa Rockin SM-kilpailuissa kolmanneksi. Saman vuoden kilpailun voitti Jimi Sumén, jonka yhtyeeseen Broman pian liittyi. Kaksikko soitti hetkellisesti myös Maukka Perusjätkän yhtyeessä.


title: Illi Broman

text: Vuonna 1982 Poko Rekords julkaisi Bromanilta sooloalbumin "I'm Right," joka edustaa tyyliltään uuden aallon syntikkapoppia. Broman soitti levyllä itse kaikki instrumentit, hoiti lauluosuudet sekä tuotti ja miksasi albumin. Levystä ei kuitenkaan tullut myyntimenestystä.


title: Illi Broman

text: Broman on soittanut muun muassa Albert Järvisen, Dave Lindholmin, Maukka Perusjätkän ja Hasse Wallin yhtyeissä. Hän on toiminut myös äänittäjänä, tuottajana, miksaajana ja roudarina. Lisäksi Broman on säveltänyt klassista ja elokuvamusiikkia esimerkiksi nimillä Illi Broman Symphonyorchestra ja Rio Swinging Quintet. Hän on toiminut myös Kotiteollisuuden lavateknikkona.


title: La Machine

text: La Machine on kunta Nièvren departementissa Burgundin hallintoalueella keskisessä Ranskassa. Kunnassa oli 3459 asukasta vuonna 2008. La Machinen pinta-ala on 17,95 neliökilometriä.


title: Justin Thorne

text: Justin Joseph Thorne (s. 13. kesäkuuta 1989 Canyon Country, Kalifornia, Yhdysvallat) on yhdysvaltalainen näyttelijä ja laulaja. Hän on näytellyt mm. sarjoissa Will & Grace ja That's so Raven. Hän on tullut eniten tunnetuksi poikabändistä NLT, johon kuuluvat myös V Sevani, Travis Michael Garland ja Kevin Michael McHale. Thorne tunnetaan nimellä JJ.


title: Justin Thorne

text: Thornen isä on ohjaaja. Hän ohjasi Dolittle 3:n, jossa Thornella oli rooli.


title: Sainte-Colombe-des-Bois

text: Sainte-Colombe-des-Bois on kunta Nièvren departementissa Burgundin hallintoalueella Ranskassa. Kunnassa oli 133 asukasta vuonna 2007. Sainte-Colombe-des-Bois'n pinta-ala on 30 neliökilometriä.


title: Psamathe

text: Psamathe viittaa kahteen eri asiaan:


title: Saint-Saulge

text: Saint-Saulge on kunta Nièvren departementissa Burgundin hallintoalueella Ranskassa. Kunnan väkiluku vuonna 2007 oli 874. Saint-Saulge'n pinta-ala on 26 km².


title: Varzy

text: Varzy on kunta Nièvren departementissa Burgundin hallintoalueella Ranskassa. Kunnassa oli 1359 asukasta vuonna 2005. Varzyn pinta-ala on 41 neliökilometriä.


title: Varzy

text: Ensimmäiset kirjalliset maininnat Varzystä ovat 400-luvulta, jolloin Auxerren piispa pyhä Germain luovutti kylän kirkon omistukseen.


title: Aeroflotin lento 821

text: Aeroflotin lennon 821 onnettomuus (tunnetaan myös nimellä Aeroflot-Nordin lennon 821 onnettomuus) tapahtui 14. syyskuuta 2008 venäläisen Aeroflotin tytäryhtiölle Aeroflot-Nordille. Yhtiön Boeing 737-505 -tyyppinen kone oli laskeutumassa Permissä sijaitsevalle Bolšoje Savinon lentoasemalle, kun se syöksyi maahan. 82 matkustajaa ja kuusi miehistön jäsentä kuoli. Onnettomuus oli Venäjän vakavin kahteen vuoteen.


title: Aeroflotin lento 821

text: Onnettomuus tapahtui pimeässä aamuyöllä, kun konetta lennettiin pilven sisällä käsiohjauksessa. Onnettomuusraportin mukaan pääasiallinen syy maahansyöksyyn oli lentäjien tottumattomuus länsimaistyyliseen keinohorisonttiin. Venäläisessä keinohorisontissa pieni lentokoneen kuva kallistelee mittarissa ja taustahorisontti pysyy paikallaan, kun taas länsimaisessa pieni lentokoneen kuva mittarissa pysyy paikallaan ja taustahorisontti kallistelee. Lisäksi lentäjät eivät olleet levänneet kunnolla ennen lentoa ja kapteenin elimistöstä löydettiin 0,52 promillea alkoholia.


title: Aeroflotin lento 821

text: Koneen lentäjät vetivät erehdyksessä koneen nousuun loppulähestymisessä. Kone nousi 600 metristä 1 300 metriin, kallistui vasemmalle ja kääntyi ylösalaisin sekä syöksyi maahan. Kone putosi Siperian radalle katkaisten rautatien vajaaksi vuorokaudeksi.


title: Parves-et-Nattages

text: Parves-et-Nattages on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella.


title: Parves-et-Nattages

text: Kunta muodostettiin 1. tammikuuta 2016 kun kaksi kuntaa Parves ja Nattages yhdistyivät.


title: Tunkioliero

text: Tunkioliero eli kompostiliero ("Eisenia fetida") on maa-aineksen pintakerroksessa elävä tummanpunainen, hieman raidoittunut mato. Se on yleinen ja tärkeä eloperäisen jätteen hajottaja ja humusaineksen tuottaja. Tunkiolieroksi kutsutaan myös ulkoisesti erittäin samankaltaista raidatonta tummanpunaista lajia tummatunkioliero ("Eisenia andrei"), joka ei kuitenkaan risteydy "Eisenia fetidan" kanssa.


title: Tunkioliero

text: Tunkiolieroja viljellään kaupallisiin tarkoituksiin syöteiksi kalastukseen, lemmikkien ravinnoksi ja kotipuutarhureiden matokomposteihin. Tunkiolieroja on käytetty myös maanparannukseen ja maa-aineksen puhdistukseen. Öljyisen maan puhdistamista tunkiolierojen avulla on kokeiltu hyvin tuloksin. Tunkiolieroja on myös käytetty maiden saastuneisuuden mittaamisen apuna. Lisäksi tunkiolieroja on käytetty lääkkeenä ja lääkeaineiden lähteenä.


title: Tunkioliero

text: Luonnontieteilijä Charles Darwin tutki elinaikanaan tunkiolieroja ja muita lieroja ja sitä, miten ne tuottavat multaa.


title: Tunkioliero

text: Tunkioliero on pienehkö, 0–55 mm pitkä syvänpunainen mato. Se koostuu pienistä peräkkäisistä lihasrenkaista, segmenteistä, joiden sisäpuolella ovat yksinkertainen hermosto, viisi sydäntä sekä verisuonet, ja lisäksi koko lieron ruumiin läpi kulkee putkimainen ruuansulatuselimistö. Sukukypsillä lieroilla ominaispiirteenä kokonaispituudesta noin kolmannekseen päästä oleva rengas, "clitellum", jonka yläpuolella sijaitsevat sen lisääntymiselimet. Yksinkertaistetusti kuvattuna tunkioliero on kuurosokea luikerteleva suoli.


title: Tunkioliero

text: Väritykseltään tunkioliero on tumman- tai violetinpunainen. Yleisilmeeltään se on hieman raidallinen. Kehon segmenttien välit ovat kellertävät, ja siksi sitä kutsutaan jollakin kielillä yleisnimellä tiikeriliero. Tunkiolieron peräpään kärki on hieman vaaleampi tai kellertävämpi kuin muu ruumis. Sukukypsillä yksilöillä rengas eli clitellum alkaa 24., 25. tai 26. segmentin kohdalla.


title: Tunkioliero

text: Tunkiolierojen ruoansulatusjärjestelmä on jossakin määrin samankaltainen kuin ihmisillä. Lieron ensimmäisen lihasrenkaan kohdalla sijaitsee niiden suuaukko joka johtaa suuonteloon. Suullaan se imee tai nielee ravinnon sisäänsä. Suuontelossa ainekseen sekoittuu syljen kaltaisia aineita. Tunkiolieroilla ei ole hampaita. Suuontelon sisäpuolella on joillakin yksilöillä tavattu kalsiumpitoisia kovettumia, mutta ne eivät varsinaisesti pureskele ruokaansa, vaan nielty aines on jo kooltaan hienojakoista. Suuontelosta liero nielee ruokansa kapeaan ruokatorveen, jota pitkin se päätyy mahalaukun kaltaiseen laajentumaan väliaikaiseen säilöön.


title: Tunkioliero

text: Seuraavaksi ravintoaines päätyy lieron lihasmahaan, jonka tehtävänä on jauhaa ravintoa. Lihasmahassa aines liikkuu ja pyörii, jolloin se hajoaa mekaanisesti. Lihasmahasta ravinto päätyy madon suolistoon, ohutseinäiseen suoleen, jossa ravinto hajoaa kemiallisesti.


title: Tunkioliero

text: Tunkiolieron suolessa elävät bakteerit huolehtivat varsinaisesta ravinnon sulattamisesta, ja lieron ja bakteerien välillä voidaankin sanoa olevan symbioottinen suhde. Bakteerien määrä suolen sisältämässä aineksessa saattaa tässä vaiheessa olla tuhansia kertoja suurempi kuin vastaavassa aineksessa lieron ulkopuolella. Suolen pinta on poimuttunut, ja sen pinta-ala on suuri. Suurin osa ravinteista siirtyy tässä vaiheessa lieron nielemästä aineksesta verenkiertoon. Lierojen peräaukko sijaitsee viimeisen lihasrenkaan päässä.


title: Tunkioliero

text: Tunkiolieroilla ei ole keuhkoja, vaan ne hengittävät ihon kautta. Niiden iholla on hyvin pieniä sukaskarvapareja, ja näiden avulla tunkiolierot pystyvät esimerkiksi ryömimään ylösalaisin pitkin sileitä pintoja. Ihoa peittää erite, jonka tarkoituksena on estää niiden elimistöä kuivumasta. Eritteen takia lierojen iho heijastaa valoa hieman dispersoiden, hajottaen sen sateenkaaren väreihin kuten saippuakuplan pinta, ja tätä ominaisuutta voi käyttää lajintunnistuksen apuna.


title: Tunkioliero

text: Tunkiolieroilla ei ole silmiä, mutta ne pystyvät aistimaan valoa. Ultraviolettisäteily tappaa lierot, ja ne ovat hyvin valonarkoja. Ne aistivat kehollaan värähtelyitä ja pystyvät näin välttelemään esimerkiksi niitä ravinnokseen käyttäviä maanpintaa kaivelevia lintuja. Ihonsa kautta lierot pystyvät haistamaan hyvin tarkasti ja löytämään ympäristössä parhaat ruokapaikat. Tunto-, valo-, värähtely- ja hajuaistireseptorit sijaitsevat jokaisessa lieron segmentissä.


title: Tunkioliero

text: Tunkiolierojen hermosto koostuu muutaman hermokimpun aivoista ja vatsapuolella kehon läpi suolen molemmin puolin kulkevista keskushermosäikeistä. Aivojen tehtävä on ohjata lierojen liikettä ympäristöstä aistitun valaistustason avulla. Jos päässä sijaitseva hermokimppu poistetaan, tuloksena lierojen liike on lakkaamatonta.


title: Tunkioliero

text: Niiden hermosto lähettää aisti-informaatiota vain kunkin lihassegmentin alueella. Samaten kunkin segmentin liike aiheuttaa lieroille ominaisen luikerteluliikkeen, ja tähän liikkeeseen tai sen mahdollisesti aiheuttavan ärsykkeen aistimiseen ei tarvita aivoja lainkaan.


title: Tunkioliero

text: Tunkiolierot pystyvät häntänsä menetettyään kasvattamaan uuden, mikäli vamma on tapahtunut 21. segmentin alapuolella. Samaten, mikäli pääpuolelta on leikattu alle 8 segmenttiä, pää saattaa kasvaa uudelleen. Irti leikattu palanen ei kasvata uutta päätä - toisin sanoen se osa joka sisältää tärkeimmät elimet saattaa kasvattaa puuttuvan osan. Useimmiten lierot tosin kuolevat vammoihinsa.


title: Tunkioliero

text: Tunkiolierot ovat kaksineuvoisia, joten ne voivat lisääntyä joko yksilöiden välillä tai itsensä kanssa. Parittelun aikana madot asettavat ruumiinsa vastakkain päät eri suuntiin. Hedelmöitettyään munasolunsa tunkiolierot erittävät kehonsa ympärille limamaista ainesta ja sitten luikertavat pois eritteen muodostaman renkaan sisältä. Erite kuivuu ja kutistuu, jolloin munasolut jäävät pienen, noin 2–3 mm korkean helmiäisvärisen munan sisälle. Munan sisällä alkiot kestävät äärimmäistä kuivuutta, ja hyvin korkeita tai matalia lämpötiloja.


title: Tunkioliero

text: Jos olosuhteet munan ympäristössä ovat sopivat, munan sisällä munasoluista kehittyy pieniä matoja, ja muutaman kuukauden kuluttua munista kuoriutuu 10–20 madonpoikasta, jotka saavuttavat sukukypsyyden yleensä noin 10 viikon sisällä.


title: Tunkioliero

text: Tunkiolierot hajottavat ravinnokseen ruokatorvessaan jo vähän hajonnutta eloperäistä ainesta bakteerien avulla. Biosfäärin humus onkin pitkälti tunkiolierojen ja muiden niiden sukuisten matojen läpi kulkenutta eloperäistä ainesta. Joidenkin lähteiden mukaan tunkiolierot käyttävät pääasiallisena ravintonaan hajoavan eloperäisen aineksen alkueläimiä.


title: Tunkioliero

text: Monet eliöt käyttävät tunkiolieroa ravinnokseen. Selkärangattomista yleisimpiä lieroja ravinnokseen käyttäviä eliöitä ovat lattanamato ("Planariidae sp, Artiposthia triangulata"), kovakuoriaiset ("Coleoptera"), juoksujalkaiset ("Chilopoda") ja jotkin etanat ("Gastropoda"). Sen luontaisia selkärangallisia vihollisia ovat useat eri lintulajit, pikkunisäkkäät kuten kontiaiset ("Talpidae"), siilit ("Erinaceinae") ja hiiret. Tunkiolierot voivat toimia myös monien loiseliöiden isäntäeliöinä, esimerkkeinä alkueläimet ("Protozoa"), sukkulamadot ("Nematoda") ja tiettyjen kärpäslajien toukat ("Diptera").


title: Tunkioliero

text: Tunkilierojen viljelyssä ongelmia aiheuttavat rotat ("Rattus"), punkit ("Acarina") ja muurahaiset ("Formicidae").


title: Tunkioliero

text: Tunkiolierojen viljely on melko helppoa. Ne viihtyvät varsin vaihtelevissa olosuhteissa, ja kunhan ympäristö pysyy kosteana ja lämpötila tai suolapitoisuus pysyy riittävän alhaisena, ne mukautuvat varsin monenlaisiin olosuhteisiin. Paras lämpötila matoviljelmälle on 20–25 °C.


title: Tunkioliero

text: Yleinen tunkiolierojen aloitusviljelmä on ämpäri tai laatikko, jossa muutamia ilmareikiä, täytettynä kostutetulla pahvilla ja paperilla. Viljelyastiassa tulee olla kansi, sillä muuten ainakin osa lieroista karkaa. Kun lierot ovat muutaman viikon ajan mukautuneet ympäristöön, niille voi antaa pieniä määriä ravintoa. Ravintoa tulee lisätä vasta kun edellinen on muuttunut tummaksi humusaineeksi.


title: Tunkioliero

text: Lieroyhdyskunta syö päivässä jätettä noin neljäsosan elopainonsa verran. Ihanneoloissa yhdyskunta voi hajottaa jo elopainonsa verran jätettä, mutta tällöin vaaditaan apuvälineitä kuten koneellista sekoitusta ja ilmastointia. Hyvin hapanta, emäksistä tai voimakkaan hajuista jätettä tulee lisätä vain hyvin pieninä erinä tai selluloosamassaan sekoitettuna. Esimerkiksi tuoretta sipulia lierot välttelevät. Perinteisen kompostin lämpötoiminta tappaa suurimman osan tunkiolieroista, joten lierot sopivat paremmin kuumavaiheen jälkeiseen osuuteen.


title: Kafr al-Šaykh

text: Kafr al-Šaykh () on yksi Egyptin 26 kuvernoraatista. Se sijaitsee maan pohjoisosassa Niilin länsihaaralla. Sen pääkaupunki on Kafr al-Šaykh. Alueen pinta-ala on 3 467 neliökilometriä. Vuonna 2010 sen asukasluku oli 2,8 miljoonaa.


title: Sun Ming Ming

text: Sun Ming Ming (s. 23. elokuuta 1983 Harbin, Kiina) on kiinalainen koripalloilija, joka on tällä hetkellä maailman pisin ammattilaiskoripalloilija. Ming Ming on 236-senttinen ja 160-kiloinen ja pelaa seuratasolla Fuerza Regian joukkueessa, Méxicon liigassa


title: Sun Ming Ming

text: Ming Ming oli kärsinyt nuorena liiallisesta kasvuhormonista, jonka takia hän ylitti reilusti yli kiinalaismiesten keskipituuden. Liiallisen kasvuhormonin takia Ming Mingille kehittyi kasvain, kasvain saatiin poistettua ennen Mingin koripallouraa. Sun oli seitsemänvuotiaana 180cm pitkä ja neljätoistavuotiaana 195cm. Sun käytti liian pieniä kenkiä, koska Kiinasta ei löytynyt tarpeeksi suuria. Tästä aiheutui jalkojen epämuodostuminen. Yhdysvalloissa hänelle tehtiin kenkiä jalkamuotin mukaan.


title: Vongnes

text: Vongnes on kunta Ainin departementissa Ranskassa. Kunnan väkiluku vuonna 2009 oli 73. Kunnan pinta-ala on 2,05 km².


title: Achery

text: Achery on kunta Aisnen departementissa Ranskassa. Vuonna 2013 siellä oli arviolta 620 asukasta. Kunnan pinta-ala on 6,9 neliökilometriä.


title: Katano

text: Katano () on kaupunki Osakan prefektuurissa Japanissa. Se sijaitsee prefektuurin koillisosassa Osakan ja Kioton kaupunkien puolivälissä. Se rajautuu etelässä Osakan prefektuurin Shijōnawaten, lännessä Neyagawan ja pohjoisessa Hirakatan kaupunkeihin sekä idässä Naran prefektuurin Ikoman kaupunkiin. Noin puolet Katanon alueesta on vuoristoa, ja osa siitä kuuluu Kongō-Ikoma-Kisenin luonnonpuistoon; kaupungin länsi- ja pohjoisosat liittyvät vuorostaan saumattomasti Osakan metropolialueeseen. Amanogawa-joki virtaa kaupungin halki. Katanon pinta-ala on 25,55 neliökilometriä ja siellä on 78 261 asukasta (vuonna 2013).


title: Katano

text: Katanosta tehtiin kauppala vuonna 1955 ja kaupunki 3. marraskuuta 1971. Silloin siellä oli noin 30 000 asukasta. Tämän jälkeen Katano on kehittynyt puutarhakaupunkina.


title: Katano

text: Katanoa palvelevat JR Westin Katamachi-linja (Gakkentoshi-linja) sekä Keihan-rautateiden Katano-linja.


title: Dick Purtan

text: Dick Purtan (oik. Paul Purtan) on yhdysvaltalainen radiopersoona, joka on työskennellyt suurimman osan urastaan detroitilaisilla radioasemilla.


title: Dick Purtan

text: Purtan aloitti uransa Syracusessa ja Cincinnatissa ennen siirtymistään detroitilaiselle WKNR-asemalle. Tässä vaiheessa hän vaihtoi nimensä Dick Purtaniksi välttyäkseen sekoittumasta aseman toisen samannimisen työntekijän kanssa. WKNR:n jälkeen Purtan on työskennellyt myös detroitilaisilla WXYZ-, WKQI- ja WOMC-asemilla.


title: Dick Purtan

text: Dick Purtan nimettiin Radio Hall of Fameen vuonna 2004. Hänet on nimetty myös NAB Hall of Fameen.


title: Rattlesnake Rock ’N’ Roll: The Best of Blackfoot

text: Rattlesnake Rock 'N' Roll: The Best of Blackfoot on Blackfootin kokoelma vuosilta 1976–1991. Se julkaistiin vuonna 1994.


title: Tähtilampun alla (televisiosarja)

text: Tähtilampun alla on vuoden 1997 syksyllä esitetty 10-osainen draamasarja. Sarjan on käsikirjoittanut Kata Kärkkäinen ja ohjannut Antti J. Jokinen. Sarja kertoo Kahvila Tähtilampusta ja sen kanta-asiakkaiden elämästä. Sarjan pääosissa nähdään mm. Laura Malmivaara, joka tekee ensimmäisen tv-roolinsa.


title: Tähtilampun alla (televisiosarja)

text: MTV3-kanava uusi sarjan kesällä 2006.


title: Vihertikat

text: Vihertikat ("Picus") on tikkojen heimoon kuuluva lintusuku.


title: Picus

text: Picus oli roomalaisessa mytologiassa ennustajajumala ja Saturnuksen, nymfi Canensin puoliso ja Faunuksen isä.


title: Picus

text: Picus esitettiin varhaisimmissa versioissa puisen toteemin päällä istuvana palokärkenä, mutta myöhemmin myös nuorukaisena, jonka päällä palokärki istui. Picuksen taru perustui käsitykseen siitä, että palokärki oli profeetallinen Marsille pyhitetty lintu.


title: Picus

text: Myöhemmissä roomalaisten runoilijoiden teoksissa Picuksen kerrottiin olleen Ausonian kuningas, jonka Kirke muutti palokärjeksi sen jälkeen, kun hän oli torjunut Kirken hänelle osoittaman rakkaudentunnustuksen.


title: Picus

text: "Picus" elää nimenä edelleen vihertikkojen sukujen nimenä.


title: Rapuhämähäkit

text: Rapuhämähäkit (Thomisidae) on hämähäkkeihin kuuluva heimo.


title: Rapuhämähäkit

text: Rapuhämähäkit ovat saaneet nimensä taskurapua muistuttavasta olemuksestaan. Kaksi etummaista raajaparia ovat huomattavan pitkät ja eläimen vartalo on usein litistynyt ja kulmikas. Rapujen tapaan ne kykenevät liikkumaan myös takaperin ja sivuittain. Silmiä on kahdeksan ja ne muodostavat kaksi päällekkäistä neljän silmän riviä. Rapuhämähäkit eivät kudo verkkoa vaan saalistus tapahtuu väijymällä, usein kukassa tai muussa sopivassa paikassa, jonne saaliseläimet tulevat. Väijyvän elämäntavan vuoksi rapuhämähäkeillä on yleensä tehokas suojaväri, joka saattaa olla hyvinkin silmäänpistävä hämähäkin ollessa tavanomaisen saalistuspaikkansa ulkopuolella. Rapuhämähäkit on yleensä myös helppo tunnistaa heimolle tyypillisestä väijymisasennosta.


title: Rapuhämähäkit

text: Suomessa rapuhämähäkkilajeista esiintyy mm. kukkahämähäkki ("Misumena vatia").


title: Moxico

text: Moxico on maakunta Angolan itäosassa. Sen pinta-ala on 201 000 km² ja asukasluku 727 000. Maakunnan pääkaupunki on Luena.


title: Pop (täsmennyssivu)

text: Pop tai POP voi tarkoittaa seuraavia asioita:


title: Strade Bianche

text: Strade Bianche, aiemmin Montepaschi Strade Bianche, sitä ennen Monte Paschi Eroica tai lyhyemmin vain Eroica on UCI World Tour -sarjaan kuuluva yksipäiväinen maantiepyöräilykilpailu, joka järjestetään maaliskuussa Sienan kaupungin ympäristössä Toscanassa, Italiassa. Kilpailu nousi World Tour -sarjaan 2017. Aiemmin se kuului UCI Europe Touriin kategorialuokituksella 1.HC.


title: Strade Bianche

text: Strade Bianchen erikoisuus on valkoisilla sorateillä ajettavat osuudet. Kilpailussa on lähemmäs kymmenen soratieosuutta, joiden yhteenlaskettu pituus on runsaat 50 kilometriä koko 176–200 kilometrin matkasta. Kilpailun esikuvana voidaan pitää ns. pohjoisen klassikkokilpailuita kuten Pariisi-Roubaix'ta ja Flanderin ympäriajoa. Kilpailun järjestävä RCS Sport toivookin, että Strade Bianchesta tulee ajan kuluessa yhtä merkittävä klassikkokilpailu kuin esikuvistaan. Kilpailu sai nopeasti hyvän vastaanoton ammattilaistallien keskuudessa ja useita ProTour-tason joukkueita osallistui siihen heti ensimmäisinä vuosina.


title: Strade Bianche

text: Strade Bianche päättyy Sienan kaupungin keskiaikaiselle Piazza del Campo -aukiolle, joka on tunnettu Palio di Siena -hevoskilpailuistaan.


title: Strade Bianche

text: Kilpailu järjestettiin ensimmäisen kerran vuonna 2007 lokakuussa. Vuodesta 2008 lähtien se on ajettu maaliskuussa, jolloin alueen sääolosuhteet voivat olla pohjoisen klassikkojen tyyliin huomattavasti ankarammat kuin lokakuussa. Nykyisen ajankohtansa ansiosta se houkuttelee myös monia pohjoisen klassikoihin valmistautuvia kilpailijoita.


title: Strade Bianche

text: Vuodesta 2015 on järjestetty myös naisten Strade Bianche. Vuoden 2016 kilpailussa, joka oli pituudeltaan 121 kilometriä, oli kaikkiaan seitsemän soratieosuutta yhteispituudeltaan 22,4 kilometriä. Se oli kaikkien aikojen ensimmäinen kilpailu maantiepyöräilyn naisten World Tourilla.


title: Strade Bianche

text:
Lähde: Cycling Archives
Lähde: Cycling Archives


title: Yūji Takahashi

text: Yūji Takahashi ( "Takahashi Yūji", 21. syyskuuta 1938 Tokio, Japani) on japanilainen säveltäjä, pianisti ja syntetisaattoritaiteilija.


title: Yūji Takahashi

text: Takahashi opiskeli sävellystä Minao Shibatan ja Roh Oguran sekä pianonsoittoa Hiroshi Iton johdolla Tohon musiikkikorkeakoulussa 1954–58.


title: Yūji Takahashi

text: Takahashin sensaatiomaiseksi kuvailtu debyytti oli vuonna 1961 Nippon Broadcasting Companyn sponsoroimilla uuden musiikin juhlilla, joille hän tuli korvaamaan viime hetkillä peruuttanutta toista esiintyjää. Hänen konserttiaan pidetään uuden pianomusiikin merkkitapauksena. Takahashin säveltäjä ura sai alkunsa vuonna 1962 jolloin hän julkaisi teoksen sähkösoittimelle ja kahdelletoista instrumentille. Samoihin aikoihin hän oli perustamassa kokoonpanoa uudelle musiikille nimeltä "The New Directions group" yhdessä Toshi Ichiyanagin ja Kenji Kobayashin kanssa.


title: Yūji Takahashi

text: Takahashi vaikutti vuodet 1963–65 Berliinissä Ford Foundationin sponsoroimana, jossa hän opiskeli Iannis Xenakisin johdolla. J. D. Rockefeller III Fund tuki hänen siirtymistään New Yorkiin opiskelemaan tietokonemusiikkia 1966. New Yorkin aikoinaan hän alkoi säveltää tietokonemusiikkia ja hänestä tuli näkyvä hahmo Yhdysvaltojen uuden musiikin piireissä, erityisesti Berkshire Music Centerissä, Ravinia Music Festivalissa, Stratford Festivalissa sekä State University of New York at Buffalossa pidettyjen esiintymistensä ansiosta. Hän oli London Symphony Orchestran, New York Philharmonic Orchestran, Boston Symphony Orchestran, Chicago Symphony Orchestran, San Francisco Symphonyn, Philadelphia Orchestran, Toronto Symphony Orchestran sekä Buffalo Philharmonic -orkesterin solistina ja esiintyi useilla eri festivaaleilla ympäri maailman.


title: Yūji Takahashi

text: Vuosina 1966–68 hän esiintyi ja puhui UNESCOn kansainvälisen musiikkineuvoston kongresseissa Manilassa ja New Yorkissa sekä kirjoitti teoksen Osakan maailmannäyttelyyn 1970.


title: Yūji Takahashi

text: Takahashi oleskeli Yhdysvalloissa vuoteen 1972 saakka ja opetti pianonsoittoa Indianan yliopistossa sekä San Franciscon konservatoriossa. Hän esitti kolme teostaan, "Time", "Yeguen" ja "Bridges", San Franciscossa vuonna 1971 eräänä ensimmäisistä vapaamuotoisista konserteista, joista myöhemmin syntyi San Francisco Contemporary Music Players -konserttisarja.


title: Yūji Takahashi

text: Takahashia pidettiin vuosien ajan eräänä maailman harvoista pianisteista, jotka kykenivät kirjoittamaan ja esittämään vaikeimpia uuden musiikin pianoteoksia. Xenakis omisti teoksensa "Herma" ja "Eonta" Takahashille, joista ensimmäisen hän kantaesitti helmikuussa 1962 Tokiossa ja jälkimmäisen 1964 Pariisissa. Takahashi tunnetaan myös monien Toru Takemitsun teosten kantaesityksistä, kuten "Piano Distance" (1961), "Corona" (1962), "Arc" (1963) ja "Asterism" (1969). Hän on levyttänyt yli sata pitkäsoittoa Japanissa, muun muassa kaikki Arnold Schönbergin, Anton Webernin ja Alban Bergin teokset.


title: Yūji Takahashi

text: Palattuaan Japaniin 1972, Takahashi organisoi kokoonpanoja ja esiintyi samanhenkisten nykymuusikoiden kanssa. Hän kuului säveltäjäryhmä tranSoniciin Takemitsu ja Joji Yuasan kanssa. 1980-luvulla hän oli mukana "the Suigyu Band"issa (Vesipuhveli-yhtye). Hän kirjoitti ja esitti aasialaisia protestilauluja. Vuodesta 1999 hän on ollut mukana Ito-ryhmässä. Hän jatkoi tietokonemusiikin tekemistä ja esiintyi ahkerasti lukuisilla nykymusiikin festivaaleilla ympäri maailman.


title: Yūji Takahashi

text: Sävellyksissään Takahashi käyttää usein stokastisia proseduureja Xenakisin tapaan. Hänen musiikkinsa ja poliittinen aktiivisuutensa on tuonut hänet läheiseen yhteistyöhön eritoten Frederic Rzewskin, Cornelius Cardewin ja Christian Wolffin kanssa. Hän on julkaissut monia sävellyksistään vapaaseen levitykseen www-sivustollaan.


title: Linnunaivot

text: Linnunaivot on Johanna Sinisalon romaani vuodelta 2008. Kirjan päähenkilöinä ovat extreme-kokemuksista kiinnostunut Jyrki ja hänen tyttöystävänsä Heidi, jotka lähtevät vaeltamaan Uuteen-Seelantiin ja Australiaan. Romaanin teemat tutkivat länsimaista elämäntapaa.


title: Linnunaivot

text: "Linnunaivot" julkaistiin 2010 Englannissa ja Yhdysvalloissa ja 2011 Ranskassa. "The Guardian" valitsi romaanin yhdeksi vuoden 2010 parhaimmista, ja myös "Publishers Weekly" suositteli sitä. Se oli ehdolla Prix Escapades 2012 -palkinnon saajaksi.


King Biscuit Flower Hour Presents Blackfoot on Blackfootin vuonna 1983 taltioitu livealbumi, joka julkaistiin vuonna 1998. Alun perin sen nauhoitti ja lähetti King Biscuit-radio-ohjelma. Sisältö on julkaistu myöhemmin eri nimikkeillä kuten "Greatest Hits Live", "On The Run", "Hits You Remember: Live" ja "Live". Konsertti löytyy myös Wolfgang's Vault-sivustolta.


title: Juoksuhämähäkit

text: Juoksuhämähäkit eli  susihämähäkit ("Lycosidae") on hämähäkkeihin kuuluva heimo, jonka lajit ovat tunnettuja tavastaan juosta saalis kiinni pyyntiverkon kutomisen sijaan. Monet lajit ovat verraten kookkaita. Tunnetuimpia lajeja lienevät "Pardosa"-suvun susihämähäkit.


title: Juoksuhämähäkit

text: Monista muista hämähäkkiheimoista poiketen juoksuhämähäkeillä on hyvä näkö. Se onkin välttämätön aktiivisesti liikkuvalle saalistajalle. Silmät ovat asettuneet kahteen riviin joista alempi muodostuu neljästä pienestä ja ylempi kahdesta suuresta eteenpäin ja kahdesta sivuille suuntautuneesta silmästä. Saalistustekniikka muodostuu väijymisestä ja sopivan saaliin nähdessään hämähäkki rynnistää sen kimppuun. Maastossa liikkuvina juoksuhämähäkit ovat väritykseltään yleensä vaihtelevan harmaita tai ruskeita. Juoksuhämähäkkien tapa hoitaa poikasiaan on erikoinen ja tarjoaa maastossa helpon tuntomerkin. Naaras rakentaa munille seitistä kotelon, jota se kuljettaa takaruumiin alapuolella. Munien kuoriuduttua poikaset kiipeävät naaraan selkään ja matkustavat sen mukana ainakin ensimmäiseen nahanluontiin asti.


title: Juoksuhämähäkit

text: Maailmalla joidenkin juoksuhämähäkkilajien puremat voivat olla haitallisia. Suomessa ei tavata ihmisille vaarallisia lajeja.


title: Millicent Martin

text: Millicent Mary Lillian Martin (s. 8. kesäkuuta 1934) on brittiläissyntyinen, Yhdysvaltoihin muuttanut näyttelijä ja laulaja. Hän oli työstään musikaaleissa ehdolla kahden Tony-palkinnon saajaksi vuosina 1977 ja 1979.


title: Millicent Martin

text: Martin on esiintynyt paitsi musikaaleissa, myös useissa televisiosarjoissa ja elokuvissakin. Jälkimmäisten joukossa on "Alfie – naisten viettelijä" (1966). Näyttelijä oli ennen naimisissa Norman Eshleyn ja Ronnie Carrollin kanssa. Vuodesta 1978 hän on elänyt avioliitossa Marc Alexanderin kanssa.


title: Millicent Martin

text: Eräs tunnettu Martinin tulkitsema laulu oli "In the Summer of His Years" (1963). Hänen levytyksiään julkaisivat Parlophone ja Columbia Records.


title: Nappi Ikonen

text: Tuomo Tapani ”Nappi” Ikonen on suomalainen rumpali. Gramexin tilastojen mukaan Ikonen oli ollut mukana 5 797 levytyksellä vuoteen 2007 mennessä, mikä tekee hänestä Heikki Laurilan jälkeen Suomen toiseksi eniten levyttäneen studiomuusikon.


title: Nappi Ikonen

text: Nappi Ikonen kiinnostui jazzista isonveljensä levykokoelman myötä. Alle kymmenvuotiaana ensimmäiseksi rumpali-idoliksi muodostui Max Roach. Ensimmäisen rumpusettinsä Ikonen sai 11 ikävuoden paikkeilla. Poika ei innostunut muiden ikäistensä tavoin rock- ja popmusiikista vaan pitäytyi vanhemman ikäpolven jazzissa, suomalaisina rumpaliesikuvina Kalevi Hänninen ja Erkki Valaste. 14-vuotiaana Ikonen pääsi Erik Lindströmin vanhemman veljen, basisti Olle Lindströmin yhtyeeseen, joka soitteli kesät NJK-purjehdusseuran ravintolassa Eteläsatamassa. Ensimmäinen varsinainen vakiokoonpano Ikosella oli Göran Ödnerin kvartetti, jonka kaikki jäsenet myös lauloivat ja ohjelmistossa oli paljon pop- ja rockmusiikkia. Yhtye kiersi tanssipaikkoja Etelä-Suomessa. Toinen Ikosen vakioyhtye oli Yleisradion Soitinyhtye Liisa, jonka muita jäseniä olivat kosketinsoittajat Raimo Roiha ja Esa Katajavuori, kitaristi Taisto Wesslin ja basisti Ilkka Willman.


title: Nappi Ikonen

text: Ikosen myöhempää studiorumpaliuraa auttoi nuotinlukutaito, joka oli peräisin Radion sinfoniaorkesterin lyömäsoittajalta Mikko Juuriselta saaduilta yksityistunneilta. Studioura alkoi Ikosen muistaman mukaan M. A. Nummisen levytyksistä aivan 1970-luvun alussa. Tuolloin levy-yhtiöt varasivat studioaikaa ja -muusikoita yleensä kokonaisiksi päiviksi, joiden mittaan tallennettiin taustoja hyvinkin erilaisille artisteille. Yhä tiivimmän studiotyön ohella Nappi Ikonen ei ehtinyt mukaan kiertueyhtyeisiin, mutta teki paljon töitä television viihdeohjelmissa (mm. "Lauantaitanssit" ja "Toivotaan toivotaan") sekä jonkin verran Helsingin teattereissa.


title: Nappi Ikonen

text: Nappi Ikosen merkittävimpinä pitämiä esiintymisiä eri artistien albumeilla ovat Matti ja Pirjo Bergströmin sovittamat Hectorin albumit, etenkin "Hectorock I" vuodelta 1974. Studiotyön virrassa tehtyjä rutiinijuttuja, joista yllättäen tuli suuria hittejä, ovat muun muassa Rauli Badding Somerjoen ”Fiilaten ja höyläten” ja Sammy Babitzinin ”Daa-da daa-da”.


title: Nappi Ikonen

text: Ikoselle myönnettiin taiteilijaeläke vuonna 2010.


title: Allemant (Aisne)

text: Allemant on kunta Aisnen departementissa Ranskassa. Vuonna 2013 siellä oli arviolta 173 asukasta. Kunnan pinta-ala on 5,13 neliökilometriä.


title: Farit Zigangirov

text: Farit Zigangirov (s. 15. elokuuta 1954) on entinen neuvostoliittolainen maahockeypelaaja. Hän voitti pronssia vuoden 1980 kesäolympialaisissa Moskovassa.


title: Allemant

text: Allemant voi tarkoittaa:


title: King Clancy

text: Francis Michael "King" Clancy (25. helmikuuta 1903 – 10. marraskuuta 1986) oli 16 kautta National Hockey Leaguessa pelannut kanadalainen jääkiekkoilija. Puolustajana pelannut Clancy edusti Ottawa Senatorsia ja Toronto Maple Leafsia ennen kuin siirtyi valmentajaksi, tuomariksi ja toimitsijatehtäviin.


title: King Clancy

text: King Clancy Memorial Trophy -palkinto nimettiin hänen kunniakseen. Se annetaan pelaajalle, joka osoittaa esimerkillään johtajuutta niin jäällä kuin sen ulkopuolellakin sekä toimii ympäröivän yhteiskunnan hyväksi.


title: Jymyantennimonni

text: Jymyantennimonni eli jaú ("Zungaro zungaro" vanh. "Paulicea lutkeni") on Amazonin jokialueella runsaslajisen antennimonnien ("Pimelodidae") heimon suurikokoinen edustaja. Se voi kasvaa 140 cm pitkäksi, 50 kg painavat yksilöt ovat yleisiä. ja satakiloisiakin on tavattu. Väritys vaihtelee veden värin mukaan, ja voi olla kellanruskea, harmaanvihreä tai lähes musta.


title: Jymyantennimonni

text:
Jymyantennimonneja tavataan Amazonin ja Orinoco-joen vesistöissä.
Ne pysyttelevät suurten kivenlohkareiden joukossa joenpohjan koloissa.


title: Jymyantennimonni

text: Jau saalistaa öisin lähinnä muita kaloja. Paikalliset kalastajat kertovat, että jau voi vetää ihmisen mukanaan syvyyksiin.


title: Sepp Daxenberger

text: Sepp (oik. "Joseph") Daxenberger (12. huhtikuuta 1962, Waging am See – 18. elokuuta 2010, Traunstein) oli saksalainen vihreä poliitikko.


title: Sepp Daxenberger

text: Daxenberger, joka oli ammatiltaan seppä ja maanviljelijä, oli Baijerin osavaltioparlamentin jäsen vuodesta 1990 vuoteen 1996. Hän toimi vihreän parlamenttiryhmän nuorisopolitiikan ja maatalouspolitiikan puhetorvena. Daxenberger oli vuosina 1998–2003 Ylä-Baijerin alueparlamentin jäsen.


title: Sepp Daxenberger

text: Vuonna 1996 Daxenberger valittiin Waging am Seenin kaupunginjohtajaksi ja hänestä tuli samalla Baijerin ensimmäinen vihreä kaupunginjohtaja. Hän erosi kaupunginjohtajan virastaan vuonna 2008. Baijerin vihreissä Daxenberger oli puheenjohtajana marraskuusta 2002 lokakuuhun 2008. Hänet valittiin vihreiden kärkiehdokkaaksi Baijerin osavaltiovaaleihin 2008.


title: Sepp Daxenberger

text: Joulukuussa 2003 Daxenbergerillä todettiin pahanlaatuinen luuydinsyöpä (plasmacytoma). Kemoterapiasta huolimatta syöpä uusiutui alkuvuodesta 2006. Hän pääsi palaamaan politiikkaan vasta kuukausia kestäneen sairaalahoidon jälkeen. Hän oli naimisissa ja hänellä oli kolme lasta.


title: Rabat Ajax FC

text: Rabat Ajax FC on jalkapalloseura Maltan Rabatista. Se pelaa maansa toiseksi korkeimmalla sarjatasolla Maltan 1. divisioonassa. Seura perustettiin vuonna 1930 nimellä Rabat Rovers. Joukkue on voittanut historiansa aikana kaksi Maltan Valioliigan mestaruutta. Mestaruudet tulivat kausilla 1984–85 ja 1985–86. Lisäksi se on voittanut Maltan Cupin vuonna 1986.


title: Schönfliesin lause

text: Topologiassa Schönfliesin lauseen mukaan jokainen upotus formula_1 voidaan jatkaa homeomorfismiksi formula_2. James Waddell Alexander osoitti vuonna 1924, että Schönfliesin lause ei yleisty korkeampiin ulottuvuuksiin. Eräs vastaesimerkki on Alexanderin torvimainen pallo. Lause voidaan todistaa ensiksi monikulmioille kaksiulotteisen simpleksin ja kompleksin avulla. Lisäksi pitää osoittaa, että jos formula_3 on Jordanin käyrä, niin joukon formula_4 rajoitetun komponentin sulkeuma on homeomorfinen 2-simpleksin kanssa. Rajoitetun komponentin olemassaolo seuraa Jordanin käyrälauseesta. Tämä todistus on alun perin Edwin E. Moisen käsialaa.


title: Careful What You Wish For

text: Careful What You Wish For on Jonatha Brooken viides studioalbumi, joka ilmestyi vuonna 2007. Levy on tyyliltään folkrockia. Levyn on tuottanut Black Dog Records.


title: Watain

text: Watain on Ruotsin Uppsalassa vuonna 1998 perustettu black metal -yhtye. Yhtyeen musiikki on hyvin lähellä Dissectionia tai Mayhemin levyä "De Mysteriis Dom Sathanas". Yhtye on saanut nimensä yhdysvaltalaisen black metal -yhtyeen Vonin kappaleen mukaan. Yhtye on nopeasti noussut suosituimpien genrensä edustajien joukkoon.


title: JS Kairouan

text: Jeunesse Sportive Kairouan () on tunisialainen jalkapalloseura, joka perustettiin vuonna 1942. Sen kotistadion on Municipal Stade Ali Zouaoui, joka sijaitsee Kairouanissa. Seura on voittanut historiansa aikana kerran Tunisian liigamestaruuden kaudella 1976–1977.


title: JS Kairouan

text: JS Kairouanaisella on urheiluseuroja myös koripallossa, käsipallossa ja lentopallossa.


title: Walther Rathenau

text: Walther Rathenau (29. syyskuuta 1867 – 24. kesäkuuta 1922) oli saksalainen poliitikko, tehtailija ja kirjailija. Hän toimi maansa ulkoministerinä Weimarin tasavallan aikana helmikuusta 1922 alkaen. Hän allekirjoitti tuona vuonna 16. huhtikuuta Rapallon sopimuksen Neuvosto-Venäjän kanssa.


title: Walther Rathenau

text: Rathenau kuului ensimmäisen maailmansodan jälkeen Saksan demokraattiseen puolueeseen. Hän nousi sodan aikana isänsä, huomattavan liikemies Emil Rathenaun perustaman AEG-yhtiön johtoon.


title: Walther Rathenau

text: Ennen toimimistaan ulkoministerinä Rathenau oli ollut maan jälleenrakennusministeri. Hän kuului Saksan juutalaisväestöön ja olikin hyvin epäsuosittu äärioikeistolaisen keskuudessa.


title: Walther Rathenau

text: Rathenau kuoli äärioikeistolaisten salamurhaajien ampumana Berliinissä. Yksi juonittelijoista oli tuleva kirjailija Ernst von Salomon, joka tosin vain välitti ampujille auton, josta laukaukset tulivat. Hän sai silti vankeustuomion. Surman taustalla oli Weimarin tasavallassa toiminut nationalistinen terroristijärjestö Organisation Consul.


title: Jonatha Brooke

text: Jonatha Brooke (s. 23. tammikuuta 1964) on yhdysvaltalainen folk- ja rocklaulaja ja -kitaristi. Uransa Jonatha on aloittanut jo 1980-luvulla, mutta soolouransa vasta vuonna 1994. Hänen musiikkinsa yhdistelee folkin, rockin ja popin elementtejä, ja hänen tyyliinsä kuuluvat myös voimakkaat sanoitukset ja monisyiset melodiat.


title: Magnesiumsulfaatti

text: Magnesiumsulfaatti on kemiallinen yhdiste, joka sisältää magnesiumia, rikkiä ja happea. Sen kemiallinen kaava on MgSO. Yleiskieliseltä nimeltään se on karvassuola tai katkerosuola. Anglismina käytetään myös nimeä Epsomsuola.


title: Magnesiumsulfaatti

text: Magnesiumsulfaattia on yleisimmin käytetty kuluttajatuotteissa kylpysuolassa ja eläinten, joskus ihmistenkin laksatiivina.


title: Magnesiumsulfaatti

text: Magnesiumsulfaatilla on lihaksia rentouttava vaikutus ja sitä käytetään lihaskouristusten lieventämiseen. Magnesiumsulfaattia käytetään raskausmyrkytyksen ja kouristusten sekä lasten munuaistulehdusten hoidossa. Sitä voidaan käyttää myös elektrolyyttinä elimistön suolatasapainon palauttamiseen ja magnesiumvajauksen hoidossa. Magnesiumsulfaatti-injektioilla voi olla haitallinen vaikutus munuais- tai sydänvaurioista kärsiville, sekä sikiön kehitykselle.


title: Magnesiumsulfaatti

text: Maanviljelyssä ja puutarhanhoidossa sitä käytetään kasvien kasvulle välttämättömänä magnesiumin lähteenä.


title: Magnesiumsulfaatti

text: Magnesiumsulfaatti sitoo kiteisessä muodossa ilmasta kosteutta, ja sitä käytetään kemiallisissa synteeseissä ja tuotepakkauksissa kosteuden poistoon.


title: Konpantzia

text: Konpantzia (, ) on saari Bidasoa-joessa Baskimaalla. Baskin kielellä saaren nimi on "Konpantzia". Saari on kondominaatti eli yhteishallintoalue. Sitä hallitsevat sekä Espanjan Gipuzkoan maakuntaan kuuluva Irunin kaupunki että Ranskan Pyrénées-Atlantiquesin departementtiin kuuluva Hendayen kaupunki. Kumpikin valtio vastaa saaresta kuuden kuukauden jakson ajan. Pinta-alaa Konpantzialla on 2 000 m².


title: Konpantzia

text: Konpantzialla allekirjoitettiin Pyreneiden rauhansopimus vuonna 1659 Espanjan Luis de Haron ja Ranskan Kardinaali Mazarinin välisten neuvottelujen jälkeen. Saarella on nykyisin monoliitti tätä tapahtumaa muistuttamassa. Lisäksi saarella on vaihdettu muun muassa panttivankeja.


title: Egisto Tango

text: Egisto Tango (13. marraskuuta 1873 Rooma, Italia – 4. lokakuuta 1951 Humlebæk, Fredensborg, Tanska) oli italialais-tanskalainen kapellimestari. Hän toimi muun muassa Budapestin oopperassa 1912–1919 ja johti siellä Béla Bartókin oopperoiden "Puinen prinssi" ja "Herttua Siniparta" kantaesityksiä sekä kahdenkymmenen vuoden ajan Tanskan kuninkaallisen teatterin kapellimestarina vuodesta 1927 alkaen.


title: Egisto Tango

text: Egisto Tango syntyi Roomassa Giuseppe Tangon seitsenlapsiseen perheeseen. Isä oli Napolin yliopiston arkkitehtuurin ja ornamentiikan professori. Perhe muutti useasti, ja siksi Egiston opinnot olivat katkonaisia. Hänet hylättiin ensimmäisellä hakukerralla napolilaiseen S. Pietro a Macellan konservatorioon, mutta toisella yrittämällä hän pääsi sisään. Hän edistyi vauhdikkaasti orkesterinjohdon oppinaineessa sekä soittamissaan instrumenteissa. Hänen opiskelutovereitaan olivat muun muassa säveltäjät Francesco Cilea ja Umberto Giordano.


title: Egisto Tango

text: Jo kaksikymmenvuotiaana Tango oli Venetsian Lido-teatterin kapellimestarina ja tuli pian tunnetuksi temperamentistaan. Vuotta myöhemmin ura jatkui Teatro Malibranissa ja Como-teatterissa, ja niiden jälkeen hänet valittiin apulaiskapellimestariksi itse Milanon Teatro alla Scalaan. Viimeksi mainitussa paikassa hän ystävystyi säveltäjien Pietro Mascagnin ja Ruggero Leoncavallon kanssa. Hän asui Milanossa vastapäätä Giuseppe Verdiä, joka oli juuri uransa huipulla, ja hän kävi tämän kanssa useita keskusteluja. Mascagnin vaikutuksesta Tango kiinnitettiin 1897 kolmen kuukauden kiertueelle Yhdysvaltoihin. Kiertueella hän johti ystävänsä Giordanon "Andrea Chenier" -oopperan esityksiä.


title: Egisto Tango

text: Kiertueelta palattuaan Tango työskenteli Italiassa, kunnes hänet kiinnitettiin viideksi vuodeksi Berliinin Komische Operin kapellimestariksi 1903–1908. Berliinin jälkeen hän työskenteli New Yorkin Metropolitan-oopperassa, jossa hän tapasi muun muassa Arturo Toscaninin. Sen jälkeen hän matkusteli Rooman, Firenzen, Genovan, Budapestin ja Wienin välillä ja toimi muun muassa Budapestin oopperan kapellimestarina 1912-1919.


title: Egisto Tango

text: Bartók kuvaili Tangoa vuonna 1917 "Puisen prinssin" harjoitusten jälkeen kirjeessään äidilleen seuraavasti: ""Hän on paras kapellimestari, jonka kanssa olen tähän saakka työskennellyt. Hän ei halunnut ottaa esitystä vastuulleen tänä vuonna, koska se - kuten hän sanoi - vaatisi 30 harjoitusta [...] Tähän saakka hän on osoittautunut erinomaiseksi: hän ottaa esityksen vastuulleen vain, jos hän voi valmistella sen pienintä yksityiskohtaa myöten ja perusteellisesti, se on parhainta, mitä kapellimestarilta voi kuulla [...]!"" (Jürgen Balzer: Béla Bartok, Kbh. 1962)


title: Egisto Tango

text: Hän saapui Tanskaan Saksan kiertueen jälkeen vuonna 1927. Hänen tuloaan Kööpenhaminan uuteen teatteriin on kuvailtu kattoa ja muureja järisyttäväksi. Hänen aikakauttaan Kuninkaallisessa teatterissa kuvattiin merkittävänä 20-vuotisena aikana tanskalaisessa musiikkielämässä ja merkittävänä vaikutuksena koko maan musiikkihistoriaan. Tanskan miehitysvuosina Tango ei juurikaan käyttänyt työssään saksan kieltä vaan puhui parhaansa mukaan tanskaa. Hän oli Tanskan saksalaismielisten poliisivoimien likvidointilistalla 1944–1945 ja vietti sodan loppuajat maan alla maan vapautumiseen saakka. Egisto Tango kuoli Tanskan kansalaisena 4. lokakuuta 1951 Humlebækissä Kööpenhaminan lähistöllä..


title: Tango (täsmennyssivu)

text: Tango tarkoittaa seuraavia asioita:


title: Maltan Cup

text: Maltan Cup, tunnetaan myös nimellä U Bet FA Trophy, on Maltalla pelattava kansallinen jalkapallon cup-kilpailu. Se on järjestetty vuodesta 1935 lähtien. Cupin voittaja pääsee UEFA Cupin ensimmäiselle karsintakierrokselle. Cupiin osallistuvat Maltan Valioliigan ja 1. divisioonan joukkueet.


title: Stockport County FC

text: Stockport County Football Club on jalkapalloseura Englannin Stockportista. Joukkue pelaa maan viidenneksi korkeimmalla sarjatasolla konferenssissa, jonne se putosi keväällä 2011.


title: Stockport County FC

text: Seura perustettiin vuonna 1883 nimellä "Heaton Norris Rovers". Vuonna 1890 nimi muutettiin kuvaamaan Stockportin saamaa itsenäisen kaupungin asemaa kreivikunnan sisällä. Ensimmäisen kerran seura pelasi Englannin liigan sarjoissa vuonna 1900, ja on säilynyt liigassa yhtäjaksoisesti vuodesta 1905 lähtien. Pääosan historiaan Stockport on viettänyt aladivisioonissa. Parhaimmillaan se pelasi 1990-luvulla viiden kauden ajan 1. divisioonassa.


title: Stockport County FC

text: Alun perin Stockport pelasi kotiottelunsa Heaton Norrisin Recration Groundilla, ja vaihdeltuaan kotikenttäänsä jonkin aikaa se asettui vuonna 1889 Green Lanelle Heaton Norrisiin, jossa paikallinen lato toimi pukukoppina. Nykyiselle kentälleen Edgeley Parkille seura muutti vuonna 1902, joka oli toiminut muutaman vuoden kuluttua toimintansa lopettamineen paikallisen rugby league -joukkueen kenttänä.


title: Doncaster Rovers FC

text: Doncaster Rovers Football Club on vuonna 1879 perustettu jalkapalloseura Doncasterin kaupungista, Etelä-Yorkshiresta, Englannista. Joukkue pelaa kaudella 2018–2019 Englannin kolmanneksi korkeimmalla sarjatasolla ykkösliigassa pudottuaan mestaruussarjasta keväällä 2014 ja oltuaan kaudella 2016–2017 vielä alempana kakkosliigassa . Kotiottelunsa joukkue pelaa Keepmoat Stadiumilla.


title: Doncaster Rovers FC

text: Vuonna 1879 perustettu Doncaster Rovers pelasi Englannin liigan sarjoissa, pääasiassa alimmissa kolmos- ja nelosdivisioonassa, aina vuodesta 1901 vuoteen 1998, jolloin se putosi ennätyksellisen 34 tappiollisen ottelun kauden jälkeen konferenssitasolle. Takaisin liigaan joukkue nousi kaudeksi 2003–2004 ja voitti heti perään silloisen vanhan kolmosdivisioonan viimeisen kauden mestaruuden ja nousi ykkösliigaan.


title: Turun Suunnistajat

text: Turun Suunnistajat (TuS) on vuonna 1954 perustettu Turun seudulla toimiva suunnistusseura. Jäseniä seuralla on yli 500.


title: Turun Suunnistajat

text: Vroni König-Salmi, Simone Niggli, Jørgen Rostrup ja Janne Salmi ovat edustaneet seuraa.


title: Jeff Feagles

text: Jeffrey Allan "Jeff" Feagles (s. 7. maaliskuuta 1966 Anaheim, Kalifornia) on uransa päättänyt yhdysvaltalainen amerikkalaisen jalkapallon ammattilaispelaaja. Hän oli pelipaikaltaan lentopotkun potkaisija.


title: Jeff Feagles

text: Ennen ammattilaisuraansa Feagles pelasi kolme kautta University of Miamin amerikkalaisen jalkapallon joukkueessa. Miami Hurricanes oli kaudella 1987 Yhdysvaltain yliopistomestari.


title: Jeff Feagles

text: Feaglesin NFL-ura alkoi vuonna 1988, kun hän teki sopimuksen New England Patriotsin kanssa varaamattomana vapaana pelaajana. Kahden kauden jälkeen hän siirtyi kesäkuussa 1990 waiver-listan kautta Philadelphia Eaglesiin, jossa pelasi neljä kautta. Kaudet 1994–1997 hän pelasi Arizona Cardinalsin riveissä ja 1998–2002 Seattle Seahawksissa. Maaliskuussa 2003 hän teki vapaana pelaajana sopimuksen viimeisen seuransa New York Giantsin kanssa.


title: Jeff Feagles

text: Feagles pelasi Super Bowl -ottelussa kerran, 3. helmikuuta 2008, jolloin New York Giants voitti New England Patriotsin luvuin 17–14. Feaglesistä tuli näin vanhin Super Bowlin voittanut ja loppuottelussa pelannut pelaaja.


title: Jeff Feagles

text: Feagles pelasi täydet 16 ottelua jokaisena NFL:n runkosarjakautena tulokaskaudestaan 1988 alkaen. 27. marraskuuta 2005 hän ohitti Jim Marshallin peräkkäisten NFL:n runkosarjaottelujen ennätyksen (282) ottelussa, jossa Giants kohtasi Seattle Seahawksin. Hän ilmoitti pelaajauransa päättymisestä huhtikuussa 2010, joten hänen viimeiseksi kaudekseen pelaajana jäi kausi 2009. Hän pelasi 22 kautta käsittäneellä NFL-urallaan kaikkiaan 352 peräkkäistä runkosarjaottelua. Feagles on myös eniten lentopotkuja potkaissut pelaaja NFL:n historiassa. Hän potkaisi runkosarjaurallaan lentopotkuja yhteensä 71 211 jaardin edestä, 554 lentopotkua 20 jaardin linjalta ja kaikkiaan 1 713 lentopotkua, mitkä kaikki ovat NFL:n ennätyksiä.


title: Jeff Feagles

text: Feagles pelasi NFL:n tähdistöottelussa Pro Bowlissa kahdesti, helmikuussa 1996, kauden 1995 jälkeen, ja helmikuussa 2009, kauden 2008 jälkeen.


title: Jeff Feagles

text: Feagles on naimisissa ja hänellä on vaimonsa Michellen kanssa neljä poikaa.


title: Arthur Friedenreich

text: Arthur Friedenreich (18. heinäkuuta 1892 – 6. syyskuuta 1969) oli brasilialainen jalkapalloilija.


title: Arthur Friedenreich

text: Friedenreichia pidetään yhtenä aikakautensa parhaista pelaajista. Hän oli yksi ensimmäisistä todellisista jalkapallotähdistä.


title: Arthur Friedenreich

text: Friedenreich pelasi pitkään Brasilian maajoukkueessa. Hän voitti Brasilian riveissä Etelä-Amerikan-mestaruuden vuosina 1919 ja 1922. Seuratasolla Friedenreich edusti lukuisia joukkueita. Pääasiassa hän pelasi sãopaulolaisissa seuroissa.


title: Shaun O’Hara

text: Shaun O'Hara (s. 23. kesäkuuta 1977 Chicago, Illinois) on yhdysvaltalainen amerikkalaisen jalkapallon pelaaja, pelipaikaltaan sentteri.


title: Shaun O’Hara

text: Ennen ammattilaisuraansa O'Hara pelasi Rutgersin yliopiston amerikkalaisen jalkapallon joukkueessa Rutgers Scarlet Knightsissa. Hän opiskeli yliopistossa rikosoikeutta.


title: Shaun O’Hara

text: O'Hara teki huhtikuussa 2000 varaamattomana vapaana pelaajana ammattilaissopimuksen NFL-seura Cleveland Brownsin kanssa. Hän pelasi seurassa neljä kautta, joista kaksi viimeistä vakioaloittajana. Brownsissa hän pelasi useammin hyökkäyksen sisempänä linjamiehenä kuin sentterinä. Kaudella 2002 hän aloitti 13 ottelua hyökkäyksen oikean puolen sisempänä linjamiehenä ja kolme ottelua sentterinä, kaudella 2003 puolestaan kahdeksan ottelua vasemman puolen ja kuusi oikean puolen sisempänä linjamiehenä.


title: Shaun O’Hara

text: Maaliskuussa 2004 O'Hara siirtyi rajoittamattomana vapaana pelaajana New York Giantsiin. Giantsia edustaessaan hän pelasi kaikki ottelunsa sentterinä ja oli vakituisesti joukkueen aloituskokoonpanossa. Vuonna 2008 hän oli voittamassa Giantsin riveissä Super Bowlin mestaruutta, kun joukkue voitti 3. helmikuuta New England Patriotsin pistein 17–14. O'Hara oli mestaruuskaudella yksi joukkueensa viidestä kapteenista Jeff Feaglesin, Eli Manningin, Antonio Piercen ja Michael Strahanin ohella. Hän pelasi kausina 2008 ja 2009 NFL:n tähdistöottelussa Pro Bowlissa. Hänet valittiin otteluun myös kaudella 2010, muttei pystynyt tuolloin pelaamaan loukkaantumisen vuoksi.


title: Shaun O’Hara

text: O'Hara ilmoitti pelaajauransa päättymisestä syyskuussa 2012. Hän oli ollut pelaamatta koko kauden 2011 ja kaudella 2010 hän joutui olemaan sivussa kymmenen ottelua jalkavammojen vuoksi.


title: The International

text: The International on 27. helmikuuta 2009 julkaistu Tom Tykwerin ohjaama elokuva.


title: The International

text: Interpolin agentti (Clive Owen) tutkii korruptiosta ja murhista epäiltyä kansainvälistä pankkia. Häntä avustaa manhattanilainen apulaispiiriasianajaja (Naomi Watts).


title: The International

text: The International perustuu käsikirjoittaja Eric Singerin alkuperäistyöhön. Pääosien esittäjä valittiin 2007, Clive Owen huhtikuussa ja Naomi Watts heinäkuussa.


title: The International

text: Kuvaukset alkoivat Berliinissä 10. syyskuuta 2007. Osa kuvauksista tehtiin Filmstudio Babelsbergissä. Kuvauksia varten rakennettiin alkuperäisen kokoinen malli New Yorkin Guggenheim-museosta.


title: Henri Piispanen

text: Henri Piispanen (s. 1994) on suomalainen ääninäyttelijä, laulaja ja juontaja. Piispasen rooleja ovat muun muassa Lloyd sarjassa "Lego Ninjago", Samu sarjassa "Samu ja Salla" ja Lauri elokuvassa "Riemukas Robinsonin perhe". Piispanen toimii Pasa-nimisen yhtyeen laulaja-basistina. Piispanen oli yksi seitsemästä juontajasta tv-sarjassa "Summeri" vuonna 2012.


Ligue Professionnelle 1 -kausi 2006–2007 oli Tunisian jalkapallon pääsarjan 52. kausi, joka päättyi ES Sahelin historian yhdeksänteen mestaruuteen. ES Sahelin ero liigassa toiseksi tulleeseen Club Africainiin oli neljä pistettä, kuten myös kolmanneksi sijoittuneeseen Espéranceen. Maalikuninkuuden voitti SC Sfaxienin Tarek Ziadi 13 maalilla.


title: Sappi (yritys)

text: Sappi Limited (alkujaan "South African Pulp and Paper Industries Limited") on eteläafrikkalainen metsäteollisuuskonserni. Sappi Limitedin osake on listattu Johannesburgin pörssissä.


title: Sappi (yritys)

text: Yhtiön liiketoimintayksiköt ovat Sappi Fine Paper ja Sappi Forest Products. Sappi Fine Paper toimii Euroopassa, Pohjois-Amerikassa ja Etelä-Afrikassa. Sen tuotteisiin kuuluvat päällystetty hienopaperi, päällystämätön graafinen paperi ja toimistopaperi sekä erikoispaperit. Sappi Forest Products omistaa tai hallinnoi Sappi Forestin kautta noin 540 000 hehtaaria viljeltyä metsää. Liiketoimintayksikköön kuuluvat lisäksi Sappi Kraft, joka on integroitu sellun, pakkauspaperin ja sanomalehtipaperin tuottaja ja Sappi Saiccor, joka valmistaa viskoosikuidun tuotannossa tarvittavaa kemiallista sellua. Sappin tuotteiden kansainvälisestä myynti- ja jakeluverkostosta vastaa Sappi Trading.


title: Sappi (yritys)

text: Sappilla on tuotantolaitoksia neljällä mantereella yhteensä yhdeksässä maassa, myyntikonttoreita noin 50 maassa ja asiakkaita 100 maassa ympäri maailmaa. Yhtiön pääkonttori sijaitsee Johannesburgissa Etelä-Afrikassa.


title: Sappi (yritys)

text: Sappilla on ollut Suomessa 2 tehdasta vuodesta 2009 alkaen, mutta niistä toinen, Kankaan paperitehdas, suljettiin vuonna 2010. Suomalainen M-real Oyj ilmoitti 29.9.2008 myyvänsä Graphic Papers -liiketoiminta-alueensa Sappille. Kauppaan sisältyvät Suomesta Kankaan paperitehdas ja Kirkniemen paperitehdas sekä Stockstadtin tehdas Saksassa ja Biberistin tehdas Sveitsissä.


title: Ranavalona I

text: Ranavalona I (oik. "Rabodoandrianampoinimerina", n. 1782 – 16. elokuuta 1861) oli Madagaskarin hallitsija 1. elokuuta 1828 – 16. elokuuta 1861. Hänestä tuli maansa hallitsija miehensä Radama I:n kuoltua.


title: Ranavalona I

text: Ranavalonan elämän alkuvaiheista ei ole tarkkaa tietoa, mutta hänen tiedetään syntyneen vuosien 1782–1790 välisena aikana menabe-heimoon. Andrianampoinimerina, joka hallitsi tuohon aikaan, adoptoi Ranavalonan ja he menivät myöhemmin naimisiin. Ranavalona kuitenkin petti kuningasta tämän pojan Radama I:n kanssa. Andrianampoinimerinan kuoltua Radama I sai vallan, mutta hänkin kuoli, mahdollisesti Ranavalonan myrkyttämänä. Radamalla ei ollut lapsia, joten laillisesti valta olisi kuulunut hänen lähimmälle miessukulaiselleen. Ranavalona sai kuitenkin upseeriston tuen ja eliminoi mahdolliset vastustajansa nopeasti.


title: Ranavalona I

text: Ranavalona pyrki pitämään kiinni vanhoista tavoista ja uskonnosta eurooppalaisten painostuksesta huolimatta. Hän lopetti suhteet, joita hänen edeltäjänsä olivat solmineet muun muassa brittien kanssa. Orjakauppa tuli jälleen lailliseksi. Ulkomaalaiset lähetyssaarnaajat karkotettiin maasta. Merinat, jotka olivat dominoivassa asemassa kuningaskunnassa, tekivät sotaretkiä muita heimoja vastaan. Tämä johti lopulta Madagaskarin yhdentymiseen. Näitä sotaretkiä tehtiin lähinnä kristinuskoon kääntyneitä vastaan.


title: Ranavalona I

text: Ulkomaiden, etenkin Ranskan, kiinnostus maata kohtaan alkoi kasvaa, kun madagaskarilaiset eivät enää suhteiden katkaisemisen jälkeen saaneet aseita Englannista. Ranavalonan pelasti ranskalainen tutkimusmatkailija Jean Laborde, jonka laiva ajoi karille Madagaskarilla. Laborde valtuutettiin käyttämään tietotaitoaan hyväksi rakennuttamalla Madagaskarin armeijalle tykkejä ja valmistamalla ruutia.


title: Ranavalona I

text: Ranavalona jatkoi julmaa hallitsemisen tyyliään peläten ulkovaltojen kasvavan kolonialismin aiheuttamaa uhkaa. Hänen hallintokautensa julmuuksissa kuoli noin kolmasosa saaren asukkaista. Ranavalona kuoli 16. elokuuta 1861 33 hallintovuoden jälkeen. Vaikka hän oman hallituskautensa aikana pystyi pitämään eurooppalaiset poissa maastaan, maa luisui vähitellen Ranskan protektoraatiksi.


title: Anders Edvard Ramsay

text: Anders Edvard Ramsay (23. maaliskuuta 1799 Kuopio – 12. toukokuuta 1877 Helsinki) oli suomalainen Venäjän keisarikunnan armeijassa palvellut jalkaväenkenraali. Hän oli poikansa Georg Edvard Ramsayn ohella yksi korkeimmalle sotilasurallaan Venäjällä edenneistä suomalaisista. Ramsay oli muun muassa Suomen kaartin ensimmäisenä komentajana vuosina 1829–1838 ja osallistui lojaalisti useiden tsaarinvaltaa uhanneiden kapinoiden kukistamiseen. Hänet korotettiin vapaaherraksi vuonna 1856.


title: Anders Edvard Ramsay

text: Anders Edvard Ramsay syntyi suomalaiseen, skotlantilaistaustaiseen Ramsayn aatelissukuun, jolla oli jo Ruotsin vallan ajalta vahva sotilastraditio. Hänen vanhempansa olivat everstiluutnantti, Savon ja Karjalan läänin maaherra Anders Johan Ramsay sekä Johanna Barbara Petersén. Setä Otto Wilhelm Ramsay ja isosetä Anders Henrik Ramsay olivat myös olleet Ruotsin aikana korkeita upseereita ja maaherroja. Ramsayn viidestä veljestä neljä loi merkittävän sotilas- tai siviilihallintouran Venäjän palveluksessa. Heihin kuuluivat muun muassa senaattori Carl August Ramsay ja kuvernööri Gustaf Adolf Ramsay.


title: Anders Edvard Ramsay

text: Ramsay aloitti sotilasuransa tammikuussa 1813 vain 13-vuotiaana Pietarin keisarillisessa paašikoulussa, jota hän kävi viisi vuotta. Hänestä tuli 1816 Keisari Aleksanteri I:n kamaripalvelija. Valmistuttuaan 1818 vänrikiksi hänet nimitettiin huhtikuussa Henkikaartin Preobraženskojen rykmenttiin, joka oli kaikkein arvostetuimpia joukko-osastoja. Tämän jälkeen ura eteni nopeasti ja Ramsay ylennettiin 1819 aliluutnantiksi, 1821 luutnantiksi, 1823 alikapteeniksi ja 1825 kapteeniksi. Tsaari Aleksanteri I:n kuoltua puhkesi hänen seuraajansa Nikolai I:n kruunajaisten yhteydessä joulukuussa 1825 dekabristikapinana tunnettu armeijan upseerien kumousyritys. Ramsay sattui tuolloin olemaan Talvipalatsin vartiopäällikkönä ja toimi tehokkaasti kapinan taltuttamiseksi. Hänen joukkonsa ottivat yhteen kapinallisten kanssa senaatin aukiolla ja hän myös suojeli tapahtumien aikana nuorta kruununperijää Aleksandr Nikolajtevitšiä – eli tulevaa tsaari Aleksanteri II:sta.


title: Anders Edvard Ramsay

text: Näin uuden hallitsijan suosioon kohonnut Ramsay nimitettiin 1827 vain 28-vuotiaana Suomen Opetustarkk'ampujapataljoonan komentajaksi – yksikkö sai kaksi vuotta myöhemmin nimekseen Henkikaartin Suomen tarkk'ampujapataljoona eli Suomen kaarti. Ramsay oli 1828 alkaen vuoden ajan Henkikaartin Preobraženskin rykmentin everstinä, minkä jälkeen hän palasi Suomen kaartin ensimmäiseksi komentajaksi. Tämän tehtävän ohella hänestä tuli elokuussa 1830 keisarin sivusadjutantti. Saman vuoden joulukuussa Ramsayn komentama Suomen kaarti lähti mukaan kukistamaan Puolan kapinaa, missä yhteydessä hän sai ensimmäinsen varsinaisen sotakokemuksensa. Hän haavoittui ensimmäisessä taistelussaan Przetytcessä toukokuussa 1831, mutta osallistui vielä syyskuussa Varsovan valtaukseen. Ramsayn joukot hyökkäsivät ensimmäisena kaupungin muurien yli, jolloin hän haavoittui uudelleen. Urhoollisuutensa takia Keisari nimitti hänen joukkonsa Henkikaartiksi (Henkikaartin 3. Suomen Tarkk'ampujapataljoona), joka sai Pyhän Yrjön lipun.


title: Anders Edvard Ramsay

text: Muiden tehtäviensä ohella Ramsay nimitettiin myös vast'ikään perustetun 1. Suomen meriekipaasin komentajaksi. Vuosina 1832–1836 hänen tuli tutustua Berliinissä preussilaisiin tarkka-ampujapataljooniin, minkä jälkeen hänet ylennettiin kenraalimajuriksi. Vuodesta 1838 hän oli koko valtakunnan tarkk'ampujapataljoonien tarkastaja ja hänen tehtävänään oli järjstää ne ajanmukaisella tavalla. Tarkastajana hän joutui matkustamaan koko Venäjällä, hevosilla ja härkävankkureilla, sillä rautateitä ei ollut. Vuonna 1847 oli vuorossa ylennys kenraaliluutnantiksi ja seuraavan vuoden maaliskuussa nimitys Suomen sotaväen ja luotsilaitoksen ylisotaoikeuden puheenjohtajaksi sekä pian myös Suomen sotaväen tarkastajaksi ja Suomen ritarihuoneen johtokunnan jäseneksi.


title: Anders Edvard Ramsay

text: Oolannin sodan aikana 1854–1856 Ramsay määrättiin Suomen 2. meriekipaasin komentajaksi sekä valvomaan Suomen etelärannikon puolustusta Helsingin ja Turun välillä vihollisen maihinnousun varalta. Ylivoimansa ansiosta ranskalais-brittiläinen laivasto saattoi kuitenkin hyökkäillä vapaasti Suomen rannikolle. Henkilökohtaisesti Ramsay johti puolustustaistelua Tammisaaren ja Ruissalon yhteenotoissa. Hän oli myös Suomen joukkojen johtajan adjutantti.


title: Anders Edvard Ramsay

text: Nikolai I:n kuollessa vuonna 1855 Ramsay menetti tärkeän suosijansa ja jäi hieman taka-alalle, mutta hänellä oli hyvät suhteet myös uuteen keisariin, Aleksanteri II:een. Tämän kruunajaisissa Moskovassa syyskuussa 1856 Ramsay sai edustaa Suomen aatelia ja hänet korotettiin vapaaherraksi. Seuraavaana vuonna hänen sukunsa introdusoitiin ritarihuoneelle vapaaherrallisena sukuna numero 40. Pian tämän jälkeen hänet nimitettiin Venäjän krenatöörijoukkojen johtajaksi Moskovaan, missä asemassa hänellä oli 60 000 alaista. Nimitykset jatkuivat ja syyskuussa 1858 hänestä tuli Keisarin kenraaliadjutantti ja 1859 jalkaväenkenraali. Heinäkuussa 1862 hänet nimitettiin Puolassa toimineiden sotajoukkojen komentajaksi, ja hän asui Varsovan Kuninkaallisessa palatsissa. Kun Puolassa puhkesi tammikuussa uusi kapina, joutui Ramsay jälleen sen kukistajaksi, mutta tällä kertaa hänen terveytensä petti. Jo maaliskuussa hän joutui lähtemään terveyslomalle ulkomaille. Hän toipui keuhkokuumeesta 1864.


title: Anders Edvard Ramsay

text: Ramsay palasi sotilastehtäviin heinäkuussa 1866, jolloin hänestä tehtiin Venäjän jalkaväen tarkastaja ja sotaneuvoston jäsen. Vuosina 1867–1873 hän oli kukistetun Puolan eli Veikselin departementin sotilasjoukkojen ylipäällikön apulaisena, mikä tarkoitti niiden tosiasiallista johtajaa ylipäällikön viran ollessa keisarillisen perheen jäsenille tarkoitettu kunnianimike. Keisari lahjoitti miehitysjoukkojen johtajalle viimeisimmän kapinan kukistamisen yhteydessä takavarikoidun Michailiskin kartanon Suvalkin kuvernementissä. Puolan kommenuksen päätyttyä Ramsay oli vielä uudelleen sotaneuvoston jäsen syyskuusta 1873 kuolemaansa asti. Vuonna 1875 hän sai yhtenä harvoista suomalaisista Venäjän korkeimman kunniamerkin, Pyhän Andreaksen ritarikunnan merkin. Hänet nimitettiin myös Suomen kaartin kunniajohtajaksi.


title: Anders Edvard Ramsay

text: Ramsay asui loppuelämänsä Munkkiniemen kartanossa, jonka oli omistanut vuodesta 1836. Siellä hän myös kuoli 1877, siirrettyään kartanon vuonna 1861 poikansa Georg Edvardin omistukseen. Ramsay haudattiin Helsingin Hietaniemen hautausmaalle, ja hänen haudalleen pystytettiin vuonna 1879 Robert Stigellin veistämä muistomerkki, jonka suuri graniittilohkare on muotoiltu muistuttamaan Pietarin kuuluisan Vaskiratsastaja-patsaan jalustaa.